text:
PIB Headquarters
কোবিদ-১৯গী মতাংদা নুমিৎ খুদিংগী ফোংবা পি.আই.বি.গী বুলেতিন
Posted On:
04 JUN 2020 6:27PM by PIB Imphal
(মসিদা হৌখিবা পুং ২৪ দা থোকখিবা কোবিদ -১৯গা মরী লৈনবা চেফোংশিং, ফিল্দ ওফিসশিংদগী ফংবা পাউশিং, অমসুং পি.আই.বি.না লৌখৎপা ফেক্ত চেকশিং য়াওরি )
- হৌখিবা পুং২৪দা কোবিদ-১৯ অনাবা মীওই ৩,৮০৪ য়াওনা হৌজিক ফাওবদা অনাবা মীওই ১,০৪,১০৭ কোবিদ-১৯দগী ফরে
- এক্তিব কেস ১,০৬,৭৩৭না মেদিকেলগী চেকশিন-থৌরাং মখাদা লায়েংলি
- হকশেল মন্ত্রীনা অকনবা সর্বিলেন্স, কন্তেক ত্রেসিং অমসুং অকনবা কন্তেনমেন্ত অমসুং পেরিমিতর কন্ত্রোলগী থবক থৌরমশিংগা লোয়ননা তেস্ত তৌবগী চাং হেনগৎহন্নবা দিল্লীদা খঙহনখ্রে
- ভারত অমসুং অস্ত্রেলিয়াগী লুচিংবাশিংগী ভর্চুএল সম্মিৎ- সরকারনা মসিগী অৱাবা অসি খুদোংচবা অমা ওইনা লৌনবা ৱারেপ লৌখ্রে হায়না প্রধান মন্ত্রীনা ফোঙদোকখ্রে
হকশেল অমসুং য়াইফ-য়ুম্বাল মন্ত্রালয়দগী কোবিদ-১৯গী খ্বাইদগী নৌবা পাও
হৌখিবা পুং২৪দা কোবিদ-১৯ অনাবা মীওই ৩,৮০৪ নাবা ফরে। অসুম্না, অপুনবা ওইবা অনাবা মীওই ১,০৪,১০৭ কোবিদ-১৯দগী ফরে। কোবিদ-১৯ নারবা মীওইশিংগী মরক্তা অনাবা ফবগী চাং চাদা ৪৭.৯৯ ওইরি। হৌজিক এক্তিব কেস ১,০৬,৭৩৭ লৈরি অমসুং পুম্নমক মেদিকেলগী চেকশিন-থৌরাং মখাদা লায়েংলি। নোবেল কোরোনাভাইরস নারবা মীওইশিং মশক খঙদোক্নবা চাংয়েং তৌবগী থবক আই.সি.এম.আর.না হেনগৎহল্লে । লৈবাক শীনবা থুংনা লৈরিবা সরকারগী ৪৯৮ অমসুং লনাইগী লেবোরেতোরি ২১২ হেনগৎলে। হৌখিবা পুং ২৪দা কোবিদ-১৯গী অপুনবা সেম্পল ১,৩৯,৪৮৫ চাংয়েং তৌখ্রে। হৌজিক ফাওবদা পুন্না সেম্পল ৪২,৪২,৭১৮ চাংয়েং তৌখ্রে। কোবিদ লাইচৎতা চৎনগদবা ই.এন.তি.গী চেকশিন থৌরাংগা মরি লৈননা মন্ত্রালয়না অনৌবা গাইদলাইনশিং ফোঙখ্রে।
অকুপ্পা ৱারোলগীদমক: https://pib.gov.in/PressReleseDetail.aspx?PRID=1629347
দোক্তর হর্শ ভর্ধন্না দিল্লীগী এল.তি. গভর্নর অমসুং হকশেল মন্ত্রীগা কোবিদ-১৯ মেনেজমেন্তকী ফীভম অমসুং শেম-শারিবা অদু য়েংশিনখ্রে
“দিল্লীদা কেস মশীং অমসুং শীবা হেনগৎলকপদগী অকনবা সর্বিলেন্স, কন্তেক ত্রেসিং অমসুং অকনবা কন্তেনমেন্ত অমসুং পেরিমিতর কন্ত্রোলগী থবক থৌরমশিংগা লোয়ননা তেস্ত তৌবগী চাং হেনগৎহনবা মথৌ তারে। মসি কেন্দ্রগী হকশেল অমসুং য়াইফ-য়ুম্বাল মন্ত্রী দোক্তর হর্শ ভর্ধন্না কোবিদ-১৯ ঙাকথোক্নবা অমসুং লাকশিন্নবা শেম শারিবা অদু য়েংশিন্নবা মায়াইগী তাংবল লৌদুনা ভিদিও কনফরেন্সকী খুথাংদা ফমখিবা অৱাংবা মীফম অমদা ফোঙদোকখি। মহাক্না ইফেক্তিব কেস মেনেজমেন্ত অমসুং শীবগী চাং হন্থনবা কোবিদ-১৯গী অফবা ক্লিনিকেল মেনেজমেন্তকা লোয়ননা হেলথ ইনফ্রাস্ত্রকচর হেনগৎহনবগা লোয়ননা তেস্ত তৌবা মশীং হেনগৎহনবা অসি খুদক্কী ওইনা মরু ওই হায়না ফোঙদোকখ্রে। মহাক্না হৌজিক লেপ্পা লৈতনা কেসশিং হেনগৎলক্লিবা অসি য়েংলগা ফমুং মরাং কায়না ফঙহনবগা লয়ননা কেসশিং এদমিসন তৌবা থেংথহন্দবা মরু ওই হায়না ফোঙদোকখি।
অকুপ্পা ৱারোলগীদমক: https://pib.gov.in/PressReleseDetail.aspx?PRID=1629348
ভারত-আস্ত্রেলিয়াগী ভর্য়ুএল সম্মিত্তা পি.এম.গী হৌদোকপগী ৱারোল
অকুপ্পা ৱারোলগীদমক: https://pib.gov.in/PressReleseDetail.aspx?PRID=1629296
প্রধান মন্ত্রী অমসুং মোজাম্বিক্কী রাস্ত্রপতি হিজ এক্সিলেন্সী ফিলিপ জাসিন্তো য়ুসিগী মরক্তা তেলিফোন্দা ৱারী শানখ্রে
ঙসি প্রধান মন্ত্রীনা মোজাম্বিক্কী রাস্ত্রপতি হিজ এক্সিলেন্সী ফিলিপ জাসিন্তো য়ুসিগা তেলিফোন্দা ৱারী শানখ্রে। লুচিংবা অনিনা লৈবাক অনিমক্তা থেংনরিবা কোবিদ-১৯ লাইচৎকী মতাংদা খন্নখি। তঙাইফদবা হিদাক-লাংথকশিং অমসুং পোৎ-চৈশিং পীদুনা হকশেলগী খুদোংথিবা তারবা মতম অসিদা ভারতনা মোজাম্বিক্তা মতেং পাংনিংবা অদু প্রধান মন্ত্রীনা ফোংদোকখি। অনা-লায়েং অমসুং হিদাক-লাংথকশিংগী লমদা লৈবাক অনিগী মরক্তা মতেং পীনবা অসিদা রাস্ত্রপতি য়ুসিনা থাগৎপা ফোংদোকখি।
অকুপ্পা ৱারোলগীদমক: https://pib.gov.in/PressReleseDetail.aspx?PRID=1629116
ভারতকী রাস্ত্রপতিনা জোর্জিয়াগী রাস্ত্রপতিগী তেলিফোন ওকখ্রে
ভারতকী রাস্ত্রপতি শ্রী রাম নাথ কোবিন্দনা জোর্জিয়াগী রাস্ত্রপতি হিজ এক্সিলেন্সী মিসেস সালোমী জরুবিচবিলীগা তেলিফোন্দা ৱারী শান্নখ্রে। লুচিংবা অনীনা লৈবাক অনীগী মরক্তা লৈরিবা মরীগী মতাংদা খন্নখি। কোবিদ-১৯ লাইচৎনা মরম ওইদুনা মালেম পুম্বনা থেংনরিবা খুদোংচাদবশিং অমসুং পৃথিবী পুম্বদা থেংনরিবা পুন্সি মাঙবা কয়া অসি য়েংদুনা রাস্ত্রপতিনা কোবিদ-১৯ শন্দোকপা থিংনবগীদমক জোর্জিয়ানা পায়খৎলিবা থৌরাংশিং মশক থোকই হায়না ফোঙদোকখি। রাস্ত্রপতিনা জোর্জিয়াগী রাস্ত্রপতিদা পাউদমখি মদুদি কোবিদ-১৯ লাকশিন্নবা হোৎনবদা ভারতনা থৌনা ফুদোক্তুনা হোৎনরি অমসুং পাক শন্না মাই পাক্লি। ভারতনা হৌজিক ফাওবদা মালেমগী থাক্তা কোবিদ-১৯ লাকশিন্নবা হোৎনবদা মাঙজিল থানা হোৎনরি অমসুং লৈবাক ১৫০ হেনবদা হিদাক লাংথক পীথোক-পীশিন তৌরি।
অকুপ্পা ৱারোলগীদমক: https://pib.gov.in/PressReleseDetail.aspx?PRID=1629120
আর.পি.এফ.ওফিসিএলশিংগী মথৌ পাংথোকপা অমসুং মথৌনানা ময়ামগী থমোয় পেলহনখ্রে
রেলৱেজ মন্ত্রী শ্রী পিয়ুশ গোয়লনা আর.পি.এফ.কী কন্সতেবল শ্রী ইন্দর সিংহ য়াদবনা পাঙথোকখিবা শিংথানিকাই ওইবা থৌদাং অদুবু থাগৎপা ফোঙদোকখ্রে অমসুং ইকাই কুম্নবা উৎপগী শেলগী মনা লাওথোকখ্রে। মহাক্না থা মরিগী অঙাং অমগী শঙ্গোম পীনবা ত্রেন অমা তান্নখিবা মতমদা শ্রী য়াদবনা মমল য়াম্লবা থৌদাং উৎখি। শ্রীমতি শরিফ হশ্মিনা শ্রমিক স্পিসিএল ত্রেনদা মহাক্কী থা মরিগী অঙাং অমগা বেলগোমদগী গোরাখপুরদা চৎখি। মহাক্কী অঙাং অদুনা শঙ্গোম লাম্বদগী কপ্পদগী মহাক্না মমাংগী স্তেসনশিংদা শঙ্গোম ফঙদবদগী ভোপাল স্তেসনদা শ্রী য়াদবতা মতেং নিখি। শ্রী ইন্দর য়াদবনা খুদক্তা চেন্দুনা ভোপাল স্তেনগী মাপালগী দুকান অমদগী শঙ্গোম পুরকপা মতমদা ত্রেন অদু থৌবা হৌরম্মি। থানা অদুনা অচেনবা ত্রেন অদু তান্নদুনা কোচ অদুদা য়াওরিবা নুপী অদুদা শঙ্গোম পেকেৎ আদু পীরদুনা মহাক্কী মীনুংশী অমসুং মথৌনা উৎখি।
অকুপ্পা ৱারোলগীদমক: https://pib.gov.in/PressReleseDetail.aspx?PRID=1629340
য়ু.এল.বি. অমসুং স্মার্ত সিতী খুদিংমক্তা লৈবা অনৌবা গ্রেজুএৎশিংদা খুদোংচাবা পীননবগীদমক তুলিপ- অর্বান লর্নিং ইন্তর্নশিপ প্রোগ্রাম হৌদোকখ্রে
হ্যুমেন রিসোর্স দিবেলপমেন্ত মন্ত্রী শ্রী রমেশ পোখ্রিয়াল 'নিশাঙ্ক', হাউসিং অমসুং অর্বান এফির্সকী রাজ্যগী মন্ত্রী (আই/সি) শ্রী হর্দীপ সিংহ পুরী, অমসুং ওল ইন্দিয়া কাউন্সিল ফোর তেক্নিকেল এদজুকেসন (এ.আই.সি.তি.ই.)না অপুনবা ওইনা 'দি অর্বান লর্নিং ইন্তর্নশিপ প্রোগ্রাম (তুলিপ)'- লৈবাক অসিগী অর্বান লোকেল বোদী (য়ু.এল.বি.)শিংদা অমসুং স্মার্ত সিতীশিংদা লৈবা নৌনা গ্রেজুএত লোইরবশিংদা ইন্তর্নশিপকী খুদোংচাবা পীনবা ওনলাইনগী পোর্তেলগী থৌরাং অমা ঙসি হৌদোকখ্রে। তুলিপ হায়বসি অর্বান সেক্তরদা লৈরিবা নৌনা গ্রেজুএৎ লোইরবশিংদা হকথেংননা তম্বা য়াবগী খুদোংচাবা অমা পীনবা থৌরাং অমনি। ঐখোয়গী স্মার্ত সিতীশিংনা মমাং থাদুনা মখোয়গী মনুংদগী ৪৭না খুদোংথীবা য়েংশিন্নবা লানগী ওইবা কা অমা ওইনা স্মার্ত কম্মান্দ অমসুং কন্ত্রোল সেন্তর শীজিন্নরি অমসুং শহর ৩৪না মখোয়শিংবু অথুবদা লোইশিন্নবা শীজিন্নদুনা কোবিদ-১৯গী খুদোংথীবা লাকশিন্নবা হোৎনবদা তেক্নোলোজীগী খুদোংচাবা লৌরি।
অকুপ্পা ৱারোলগীদমক: https://pib.gov.in/PressReleseDetail.aspx?PRID=1629314
কেন্দ্রগী মন্ত্রী দা. জিতেন্দ্রা সিংহনা জম্মু অমসুং কশ্মীর ম্যুনিসিপাল বোদীশিংগী মীহুৎশিংগা লোয়ননা কোবিদ ঙাকথোক্নবা পাম্বৈশিংগী মরমদা খন্ননবা ভিদিও কনফরেন্সকী মীফম অমা পাংথোকখ্রে
কেন্দ্রগী মন্ত্রী দা. জিতেন্দ্রা সিংহনা জম্মু অমসুং কশ্মীর ম্যুনিসিপাল বোদীশিংগী মীহুৎশিংগা লোয়ননা কোবিদ ঙাকথোকনবা পাম্বৈশিংগী মরমদা খন্ননবা ভিদিও কনফরেন্সকী মীফম অমা পাংথোকখ্রে। কোবিদকী লাইচৎকী মমাংগী তাঙ্কক অনি অসিদা মরু ওই হায়না খন্নখিবা অদুদি লৈবাক অসিগী তোঙান তোঙানবা শরুকশিংদা চৎথোক-চৎশিন য়াদনা লৈরিবা মীয়ামদা তঙাই ফদবা পোৎশিং ফংনবা শিনবনি অমসুং অকোনবা তাঙ্কক্তনা লৈবাক অসিগী তোঙান তোঙানবা শরুকশিংদা লৈরিবা মীয়ামবু ময়ুমদা হনবা য়াহন্নবা চৎথোক-চৎশিন তৌনবা শীনবা অসিনা মরুওইবা থৌদাং ওইরি হায়বা অসি মীফম অদু হৌদোকপদা দোক্তর জিতেন্দ্রা সিংহনা হায়খি। অদুম ওইনমক হৌজিক্কী তাঙ্কক অসিদা মীৎয়েং থম্লিবা সমস্যা অনিদি মমিং ওইনা পল্লবদা ঙাকথোকপা অমসুং এৱেরনেসনি, অমসুং মসিগী পান্দম অনি অসি ফংনবগীদমক লোকেল বোদীশিং অমসুং মখোয়গী মীহুৎশিং লোয়ননা সিভিল সোসাইতী অসিনা থৌদাং লৌবা মরু ওই।
অকুপ্পা ৱারোলগীদমক: https://pib.gov.in/PressReleseDetail.aspx?PRID=1629190
এন.সি.ভি.তি.সি.না কোবিদ-১৯গী হোস্ত-দিরেক্তেদ এন্তিভাইরেল শেমগদৌরি
সাইন্স এন্দ ইঞ্জিনীয়রিং রিসর্স বোর্দ (এস.ই.আর.বি.)না হরিয়ানাগী হিসারদা লৈবা নেস্নেল সেন্তর ফোর ভেতেনরী তাইপ কলচর (এন.সি.ভি.তি.সি.), আই.সি.এ.আর.-এন.আর.সি.দা মখোয়গী লাইব্রেরীদা লৈবা অপীকপা মোলিক্যুল কেমিকেল ইনহিবিতর ৯৪ কোরোনাভাইরসকী মায়োক্তা এন্তিভাইরেল ওইনা শীজিন্নবা য়াব্রা য়েংনগীদমক ঙাক্লৌ পীনবা ৱাফম য়াখ্রে।
অকুপ্পা ৱারোলগীদমক: https://pib.gov.in/PressReleseDetail.aspx?PRID=1629275
পি.আই.বি. ফিল্দ ওফিসশিংদগী ফংবা পাউ
- কেরেলা: পালক্কাদ দিসত্রিক্তা কোভি-১৯না মীওই অমা শীবগী রিপোর্ত তৌখ্রবা মতুংদা স্তেৎ অসিদা শীখিবা মশীং ১২ শুখ্রে। চহী ৭৩ শুরবা অহল নুপী অদু চেনাইদগী হল্লক্লবা মতুংদা ক্বারিন্তিন্দা লৈরৈঙৈদা শীখিবনিল মরক অসিদা সি.এম.না নিংথৌকাবা নুমিৎতগী লাই খুরুমফমশিং হাংদোকপগী মতাংদা নুমিৎ চুপ্পা অমা ধর্মগী লুচিংবশিংগা খন্ন-নৈনখ্রে। এম.ও.এস. মপাল থৌরম পুবা ভি. মুলালীধরনা হায়খ্রে কেন্দ্রনা স্তেৎ অসিদা ইন্তর্নেস্নল ফ্লাইৎ ২৪গী অয়াবা পীরবসু ফ্লাই ১২ খক্তগী অয়াবা পীগনি। মহাক্না হায় কেরেলানা গল্ফ লৈবাকশিংদা থেংনরিবা ফীভম অসি খংগদবনি অমসুং হল্লকপা মীওইশিংদা ক্রাইতেরিয়া অমত্তা থম্লোইদবনি। কেরেলানা সুপ্রিম কোর্ততা পীশিনবা রিপোর্ত অমদা হায় পব্লিক অমসুং প্রাইভেৎ সেক্তর কম্পনীশিংনা লোকদাউন মতমদা তোলোপ ককথবা অমসুং ইমপ্লোইয়িশিং লৌথোকপনা কোবিদ ঙাকথোকপদা মখোয়গী ৱাখলগী মপাঙ্গল কাহেন্না শোকহল্লে। ঙরাং স্তেৎ অসিদা অনৌবা কোবিদ-১৯ কেস ৮২ কনফর্ম তৌখ্রে। হৌজিক ফাওবদা এক্তিব কেস ৮৩২ লৈ অমসুং অপুনা মশীং ১,৪৯৪ য়ৌখ্রে।
- তামিল নাদু: পুদুচেরীদা অনৌবা কোবিদ-১৯ কেস মপলগী মনুংদা তরুক্তি জে.আই.পি.এম.ই.আর. সেক্ব্যুরিতী পর্স্নেলনি; য়ু.তি. অসিগী এক্তিব কেসকী মশীং হৌজিক ৬৩ ওইরি। তি.এন.গী চীফ সেক্রেতরী অসি কোবিদ লাকশিন্নবা পাম্বৈশিংদা পুক্নিং চংনবা থা-অহুম শাংদোকখ্রে। চীফ সেক্রেতরী য়াওবা মীফম অমদা, কেন্দ্রনা অয়াবা পীখিবগী মতুং ইন্না জুন ৮দা লাই খোইরমফমশিং হাংদোকপগী মতাংদা ধর্মাগী লুচিংবশিংনা তোঙান তোঙানবা ৱাখল্লোনশিং ফোংদোকখি।ঙরাং ফাওবদা কোবিদ কেস ১২৮৬ ৱাংখৎপা রেকোর্দ তৌবগা লোয়ননা তামিল নাদুগী মশীঙ ২৫,০০০ হেনখ্রে। অহানবা ওইনা চেনাইদা নোংমা খক্তদা কেস ১০০০ হেনগৎপা রেকোর্দ তৌখি; চেনাইদগী ১০১২ কেস। হৌজিক ফাওবগী অপুনবা কেস: ২৫৮৭২, এক্তিব কেস: ১১৩৪৫, শীখিবা: ২০৮, দিচার্জ তৌখিবা: ১৪৩১৬। চেনাইগী এক্তিব কেস অসি ৮৪০৫নি।
- কর্নাতক: স্তেৎকী হকশেল বিভাগকী কন্ত্রেক এমপ্লোইয়ীশিংনা সি.এম.না দিমান্দশিং পীগনি হায়বদগী স্ত্রাই হন্দোকখ্রে। লনাই হোস্পিতাল এসোসিএসন্সনা স্তেৎ লৈঙাক্তা কোবিদ-১৯ লাই্য়েংবগী মমল অসি জেনরেল ৱার্দকী ওইনা নোংমদা লুপা ১০,০০০ অমসুং আই.সি.য়ু. অমসুং ভেন্তিলেতরগী খুদোংচাবা য়াওবা স্পেসিএল ৱার্দকী লুপা ২০,০০০ ওইহন্ননবা তকশিনখ্রে।হোম পুরিবা বিভা্গগা লোয়ননা সি.এম.না য়েংশিন্ননবা মীফম অমা কৌখি অমসুং হৌজিক ওইরিবা ফীভম অসিদা পুলিসনা তৌরিবা থবক অসিবু থাগৎপা ফোংদোকখি।কোবিদ কেস মশীং অসি নোংমদা ২৬৭ হেনগৎপগা লোয়ননা অমা শীখিবা অসিনা য়ুমশকৈশ নুমিৎতা কর্নাতককী ওইনা ৪০০০ য়ৌখ্রে।হৌজিক ফাওবগী অপুনবা পোজিতিব কেস মশীং: ৪০৬৩, একতিব কেস: ২৪৯৪, শীখিবা: ৫৩, ফগৎখিবা; ১৫১৪
- অন্ধ্র প্রদেশ: সি.এম.না য়াই.এস.আর. ভহানা মিত্রা প্রোগ্রাম লোঞ্চ তৌখ্রে, ওতো অমসুং তেক্সি মপু ওইরিবা বেনিফিসরী অপুনবা ২,৬২,৪৯৩দা লুপা ১০,০০ কাইথখ্রে। কাকিনাদাদা মীওই অমা খক্তদগী শন্দোরক্তুনা নোংপোক থংবা গোদাভরি দিস্ত্রিক্কী পেদাপুদি মন্দলগী গোল্লালা মমিদদা খূঙ্গংদা কোবিদকী কেস অনৌবা ১১৬ নাহনখি হায়বগী রিপোর্ত লাক্লি। সেম্পল ৯৯৮৬ তেস্ত তৌরবা মতুংদা পুং ২৪ অসিদা অনৌবা কেস ৯৮, দিচার্জ তৌখিবা ২৯ অমসুং শীখিবা অহুমগী রিপোর্ত তৌরকখ্রে। অপুনবা কেস: ৩৩৭৭, এক্তিব: ১০৩৩, ফগৎপা: ২২৭৩. শীখিবা: ৭১
- তেলঙ্গনা: ওসমানিয়া মেদিকেল কলেজতা এফিলিএৎ তৌবা হোস্পিতলশিংগী দোক্তর ৩২ কোবিদ-১৯ তেস্ত তৌবদা পোজিতিব ওইবা থেংনরে হায়না তেলঙ্গনা- জুনিয়র দোক্তরস এসোসিএসন (তি.-জে.য়ু.দি.এ.)না ফোংদোকখ্রে। স্তেৎ অসিগী ফী শাবশিং অমসুং খুৎহৈবশিং খম থেংনা অৱাবা মাইয়োকনবদগী এক্তিভিস্তশিংনা লৈঙাকদা মতেং পাংবিনবা অমসুং ‘কোরোনা রিলিফ ফন্দ’ অমা লীংখৎপিনবা দিমান্দ তৌখ্রে। জুন ৩ ফাওবদা অপুনবা পোজিতিব কেস মশিং ৩০২০ শুখ্রে। তাং অসিদা মাইগ্রেন্ত অমসুং মপালগী রিতর্নী ৪৪৮ পোজিতিব ওইখ্রে।
- মহারাস্ত্র: কোবিদ-১৯গী অনৌবা কেস ২,৫৬০ রিপোর্ত তৌরকখ্রে, স্তেৎ অসিগী অপুনবা কোরোনাভাইরসনা নাহল্লবা মশীং ৭৪,৮৬০ শুরে; ৩৯,৯৩৫না এক্তিব কেস: হোৎস্পোৎ ওইরিবা মুম্বাইদা অনৌবা কেস ১,২৭৬ রিপোর্ত তৌখ্রে, সহর অসিগী অপুনবা কেস মশীং ৪৩,৪৯২ য়ৌখ্রে। য়ুমশকৈশ নুমিৎ্তা শীখিবা ১২২ রিপোর্ত তৌরকপগী মনুংদা ৪৯না মুম্বাইদনি। মহারাস্ত্র অমসুং মুম্বাইদা কোরোনাভাইরস কেস অসিগী মশীং হেনগৎলকপা অসি য়েংলগা ব্রিহানমুম্বাই ম্যুনিসিপাল কম্মিস্নর ইকবাল সিংহ চাহলনা নোংলৈ নুংশিৎ নিসার্গনা মরম ওইরগা মতম খরা ইভাক্যুএত তৌখিবা প্রজাশিং অদু কোবিদ-১৯গী স্ক্রীন তৌথোকনবা অমসুং ময়ুমদা হন্নবা অয়াবা পীদ্রিঙৈ মমাংদা ওবজর্বেসনদা নুমিৎ ২ লৈহন্নবা য়াথং থোকখ্রে।বি.এম.সি.না লো লাই্য়িং এরিয়াশিংদা লৈবা মীশিং অমসুং সমুদ্র মপাল নক্না লৈরিবশিং ইভাক্যুএত তৌখ্রে অমসুং মনাক নকপদা লৈবা স্কুলশিংদা লৈফম পীখ্রে।
- গুজরাৎ: কোবিদ-১৯গী কেস ৪৮৫ নৌনা রিপোর্ত তৌখ্রে, স্তেৎ অসিগী অপুনবা কোবিদ-১৯ পোজিতিব ওইবা কেস ১৮,১০০ শুখ্রে, মসিগী মনুংদা এক্তিব কেসনা ৪৭৬৬নি। অনৌবা কেস অদুগী মনুংদা ২৯০ এহমেদবাদ খক্তদগী রিপোর্ত তৌরকখি। য়ুমশকৈশদা অনৌবা ৩০ শীখিবগী রিপোর্ত লাকখি, শীখিবগী মশীং ১,১২২ শুখ্রে।
- মধ্য প্রদেশ: কোবিদ-১৯না নাবা অনৌবা কেস ১৬৮ থেংনবগা লোয়ননা স্তেৎ অসিগী কোরোনাভাইরসকী কেস ৮,৫৮৮তা হেনগৎখ্রে। হৌজিক ফাওবদা মীওই ৩৭১ শীখ্রে অমরোমদনা মীওই ২২৪ হৌখিবা পুং ২৪ অসিদা ফগৎখ্রে। স্তেৎ অসিগী হকশেল অমসুং য়াইফ য়ুম্বালগী মন্ত্রী দোক্তর নারোত্তম মিশ্রানা হকশেল বিভাগকী সিনিয়র ওফিসিএলশিগা লোয়ননা কোরোনাভাইরস খ্বাইদগী য়াম্না রিপোর্ত তৌরকখিবা সহর অহুম- ইনদোর, উজ্জেন অমসুং ভোপালগী কোবিদ-১৯গী ফীভম অমসুং লাকশিন্নবা পাম্বৈশিং য়েংশিনখি।
- রাজস্থান: ঙসি কোবিদ-১৯না নাবা ৬৮ নৌনা রিপোর্ত তৌখ্রে, অপুনবা কোবিদ-১৯ পোজিতিব ওইবা কেস ৯,৭২০ শুখ্রে, হৌজিক ফাওবদা অনাবা ৬,৮১৯ মপুং ফানা লয়েংখ্রে। নৌনা রিপোর্ত তৌরক্লিবা কেসশিং অসি অয়াম্বনা ভারতপুর দিস্ত্রিক্তগীনি মতুংদা জাইপুর, জোধপুর অমসুং চুরু দিস্ত্রিকশিংদগী রিপোর্ত তৌরকখি।
- ছতিশগর: য়ুমশকৈশগী নুমিদাং ফাওদা কোবিদ-১৯না নাবা ৮৬ নৌনা থেংনখি, স্তেৎ অসিদা কোতোনাভাইরস পোজিতিব ওইবা কেস মশীং ৬৬৮ শুখ্রে, অমরোমদা স্তেৎ অসিদা এক্তিব কেস ৪৮৯ লৈরি। মঙ্গেলি, বেমেতরা, বালোদ অমসুং বিলাসপুরগী তোঙান তোঙানবা হোস্পিতালশিংদগী য়ুমশকৈশ নুমিৎকি নুমিদাংদা মপুং ফানা ফগৎতুনা মীওই ১৯ দিচার্জ তৌখ্রে অমসি য়ুমশকৈশগী অয়ুক্তা মীওই ৪০ দিচার্জ তৌখিখ
- গোৱা: হৌজিক ফাওবদা স্তেৎ অসিদা অমুক্তা মশীং য়াম্না খংহেন হেনগৎখ্রে, অনৌবা কোবিদ-১৯ নাবা মশীং ৪৭ রিপোর্ত তৌরকখি, মসি থারগা স্তেৎ অসিদা কোবিদ-১৯ পোজিতিব ওইবা কেস ১২৬ শুখ্রে, এক্তিব কেসনা ৬৯ ওইরি। নারবা অনৌবা মীওইশিং অয়াম্বা (মখোয়গী মনুংদা ৪২) অমদি ভাসকোগী মঙ্গোর হিলগী এরিয়াদগী ওইরি, অমরোমদনা অনাবা ৫না কোরোনানা শোকহল্লবা মফমশিংদা চৎলুবগী ত্রেভেল হীস্তরী লৈ।
- অরুনাচল প্রদেশ: : অরুনাচল প্রদেশকী মপালদা পন্দুনা লৈরুবা মীওই ৯৫০০ রোমনা স্তেৎ অসিদা হল্লকখ্রে অমসুং তোঙান তোঙানবা স্তেৎশিংগী মীওই ২০০০রোমনা অরুনাচল প্রদেশতগী মখোয়গী মশাগী স্তেৎতা হানখ্রে।
- অসাম: অনাবা মীওই ২৯ কোবিদ-১৯গী তেস্ততা অনিরক নেগেতিব লাকপদগী দিচার্জ তৌখ্রে। দিচার্জ তৌখিবা অপুনবা মশীং ৪৪২ অমসুং এক্তিব ওইবা মীওইনা ১৪২৮ ওইরি।
- মনিপুর: মনিপুরদা কোবিদ-১৯গী তেস্ততা নৌনা মীওই ১৩ পোজিতিব ওইদুনা অপুনবা মশীং ১২১ য়ৌখ্রে। ঙরাং পোজিতিব ওই খঙখিবশিং অদুগী মরক্তা ত্রেভেল হীস্তরী লৈতবা নর্স অমা য়াওরি অরোমদা লেমহৌরিবশিং অদু রিতর্নী ঙাক্তনি।
- মিজোরাম: স্তেৎ এদুকেসন মন্ত্রীনা স্কুলশিং মিজোরামদা অমুক হন্না হাংদোকনবগী তেন্তেতিব দেৎ জুলাই ১৫, ২০২০ দা লেপখ্রে।
- নাগালেন্দ: নাগা হোস্পিতাল ওথোরিতী, কোহিমা (এন.ঐচ.এ.কে.)অসি কোবিদ-১৯গী হোস্পিতাল ওইনা মথৌ তৌরগনি। হৌজিক ফাওবদা কোবিদ-১৯না নাবা মীওই ৪ এদমিৎ তৌখ্রে। নাগালেন্দদা মহৈরোই ২০,০০০ হেনবনা হাই স্কুল অমসুং হাইয়র সেকেন্দরী সেক্সনশিংগী স্কেুল এদুকেসনগী বিভাগনা কোবিদ-১৯গী লাইচৎ মনুংগী ওইনা মহৈ-মশিংগী ওইবা ইনিসিএতিবশিংগী শরুক অমা ওইনা তৌবা ওনলাইন ইভাল্যুএসন তেস্ততা শরুক য়াখ্রে।
- ত্রিপুরা: তি.আই.দি.সি. অমসুং ৱেস ত্রিপুরা দিস্ত্রিক এদমিনিস্ত্রেসননা মিসন মোদতা ত্রিপুরাগী হপানিয়া একজিবিসন হোলদা কোবিদ কিয়র সেন্তর লীংখৎখ্রে। মসিদা ফমুং ৪০০ থাগনি। অনাবা মীওই ৫দি হান্ননা মসিদা হোংদোকখ্রে।
-
পি.আই.বি. ফেক্ত চেক
********
(Release ID: 1629483)
Visitor Counter : 38
Read this release in:
English
,
Urdu
,
Hindi
,
Marathi
,
Assamese
,
Bengali
,
Punjabi
,
Gujarati
,
Tamil
,
Telugu
,
Kannada
,
Malayalam


c: text/html

text:
PIB Headquarters
কোবিদ-১৯গী মতাংদা নুমিৎ খুদিংগী ফোংবা পি.আই.বি.গী বুলেতিন
Posted On:
10 AUG 2020 7:22PM by PIB Imphal
(মসিদা হৌখিবা পুং ২৪ দা থোকখিবা কোবিদ -১৯গা মরী লৈনবা চেফোংশিং, ফিল্দ ওফিসশিংদগী ফংবা পাউশিং, অমসুং পি.আই.বি.না লৌখৎপা ফেক্ত চেকশিং য়াওরি )
- ভারতকী কোবিদ-১৯ নাবা ফবগী চাং মমাংদা ওইখিদ্রিবা মওংদা মিল্লিয়ন ১.৫ লানখ্রে
- নোংমদা নাবা ফবগী চাং খ্বাইদগী ৱাংবা ওইনা ৫৪,৮৫৯ য়ৌখ্রে; নাবা ফবগী চাংনা এক্তিব কেসতগী লাখ ৯ য়ৌখ্রে
- কেস ফেতালিতী রেৎসু অনৌবা ওইনা ২% য়ৌনা হন্থরে
- ভারত অসি মালেমদা শমুদ্রদা হি হোন্দোক্তুনা চৎলিবা মীওইশিংনা ওনলাইন্দা পরিখা থাবা লম অমা ওইরি।
- দিল্লী এয়রপোর্তনা ভারতকী মফম শিনবা থুংবদা লাক্লিবা ইন্তর্নেস্নেল পেসেঞ্জরশিংগী পোর্তেল অমা শেমখ্রে
ভারতকী কোবিদ-১৯ নাবা ফবগী চাং মমাংদা ওইখিদ্রিবা মওংদা মিল্লিয়ন ১.৫ লানখ্রে; কেস ফেতালিতী রেৎসু অনৌবা ওইনা ২% য়ৌনা হন্থরে
ভারতকী কোবিদ-১৯ নাবা ফবগী চাং অসি মমাংদা ওইখিদ্রিবা মওংদা ঙসি মিল্লিয়ন ১.৫ য়ৌখ্রে। অনাবা মীওই ১৫,৩৫,৭৪৩ য়ৌরিবসি খোংজেল য়াঙনা তেস্ত তৌবা, মপুং ফানা ত্রেক্কিং তৌবা, অমসুং মতীক চানা লাইয়েংলি। ফগৎলবা এম্বুলেন্সকী খুদোংচাবা, চেকশিন থৌরাং লৌবগী থবক ফগৎহনবা অমসুং নোন-ইনভেসিব ওক্সিজেন শীজিন্নবনা পেন্নিংঙাই ওইবা ফল ফংলিবনি। নোংমদা নাবা ফবগী চাং খ্বাইদগী ৱাংবা ওইনা হৌখিবা পুং ২৪ অসিদা মীওই ৫৪,৮৫৯ নাবা ফখি, কোবিদ-১৯না নারবা অনাবশিংগী মরক্তগী নাবা ফবগী চাং অসি চাদা ৭০ য়ৌরক্তুনা ৱাংখৎলক্লি। মমাংদা ওইখিদ্রবা মওংদা ৱাংখৎলকপা অসিনা লৈবাক অসিগী ওইবা এক্তিব কেস মশীংদা হন্থহল্লি অমসুং অপুনবা পোজিতিব কেস মশীংদগী ২৮.৬৬% তমক ওইরে। ভারতনা এক্তিব কেস মশীং (৬,৩৪,৯৪৫)দগী লাখ ৯ হেন্না নাবা ফখ্রে। কেন্দ্র অমসুং রাজ্য/য়ু.তি. সরকার অনীনা অপুনবা ওইনা ঙন্না লাইওং খঙদোক্নবগীদমক খুমাং চাউশিন্না তেস্ত তৌবা অমসুং হকচিনবা ক্লিনিকেল মেনেজমেন্তশিং হোস্পিতালদা লৈরিবা কেসশিংদা লৌখৎলকপনা কেস ফেতালিতী রেৎসু কা হেন্না হন্থরে। ঙসি ফাওবদা ওইরিবা চাং অসি ২%নি, অমসুং মসিদগী হন্থরক্লি। কেসশিং ঙন্না খঙদোকপনা এক্তিব কেস মশীং তপনা তপনা হন্থরক্নবগী মচাক ওইরি।
অকুপ্পা ৱারোলগীদমক, https://pib.gov.in/PressReleseDetail.aspx?PRID=1644695
প্রধান মন্ত্রী শ্রী নরেন্দ্র মোদীনা অন্দমান অমসুং নিকোবার ইথৎশিংগী সবমেরিন কেবল কনেক্তিবিতী (সি.এ.এন.আই.) লোঞ্চ তৌখ্রে
প্রধান মন্ত্রী শ্রী নরেন্দ্র মোদীনা ঙসি ভিদিও কনফরেন্সিংগী খুত্থাংদা অন্দমান অমসুং নিকোবার ইথৎশিং য়ৌবা সমুদ্র মনুংদা পুবা ওপ্তিকেল ফাইবর কেবল (ও.এফ.সি.) শঙ্গাদুনা লৈবাক্তা খুৎশিন্নখ্রে। প্রধান মন্ত্রীনা শ্রী নরেন্দ্র মোদীনা ঙসিগী কনেক্তিবিতী পীবগী থৌওং অসিনা ইথৎশিং অসিদা লোয়বা নাইদ্রবা খুদোংচাবা কয়া পীরগনি হায়খ্রে। সমুদ্র মনুংদা কিলোমীতর ২৩০০ শাংবা পুবগী থৌওংবু হায়নখিবা মতমগী মাংওইননা লোয়শিনবা ঙম্বা অসি য়াম্না থাগৎনিংঙাইনি হায়খি। প্রধান মন্ত্রীনা সেবা অসি ঙসিদগী হৌনা ইথৎশিং অসিদা চেন্নইদগী পোর্ত ব্লেয়ার ফাওবদা, পোর্ত ব্লেয়ারদগী লিত্তল অন্দমান ফাওবা অমসুং পোর্ত ব্লেয়ারদগী স্বরাজ ইথৎ ফাওবগী মনুংদা থবক তৌবা হৌখ্রে হায়খি। প্রধান মন্ত্রীনা সমুদ্রগী মনুংদা কিলোমীতর ২৩০০ শাংবা কেবল পুবগী থৌওং অসিবু থাগৎপা ফোঙদোকখি মরমদি অরুবা সমুদ্র সর্বে তৌবা, কেবলগী মগুন কায়হন্দনা থম্বা অমসুং অখন্নবা বেসেল শিজিন্নন্দুনা ঈশিং মনুংদা কেবল পুবা অসি অরায়বা থবক নত্তে হায়না হায়খি। প্রধান মন্ত্রীনা সবমেরিন কেবল অসিনা এ. অমসুং এন.দা অফবা অমসুং অহোঙবা কনেক্তিবিতী ফংহনবা অমসুং মরু ওইবা ওইনা ওনলাইন এজুকেসন, তেলি-মেদিসিন, বেঙ্কিংগী পথাপ, ওনলাইন ত্রেদিং ফগৎহনবা অমসুং লম-কোয়বা লাকপশিং হেনগৎহনবনচিংবা দিজিতেল ইন্দিয়াগী খুদোংচাবশিং ফগৎহনবদা তেংবাংগনি হায়খি।অকুপ্পা ৱারোলগীদমক, https://pib.gov.in/PressReleseDetail.aspx?PRID=1644702
অন্দমান অমসুং নিকোবর ইথত্তা সবমেরিন কেবল কনেক্তিবিতী শঙ্গাবদা পীখিবা প্রধান মন্ত্রীগী ৱারোল
অকুপ্পা ৱারোলগীদমক, https://pib.gov.in/PressReleseDetail.aspx?PRID=1644697
হায়র এজুকেসন কলক্লেবতা প্রধান মন্ত্রীগী ৱারোল
অকুপ্পা ৱারোলগীদমক, https://pib.gov.in/PressReleseDetail.aspx?PRID=1644025
ইচাউগী ফিবম হন্না য়েংশিন্নবা প্রধান মন্ত্রীনা রাজ্য ৬কী চীফ মিনিস্তরশিংগা মীফম পাংথোকখ্রে
সাউথ-ৱেস্ত মোন্সুন অমসুং লৈবাক অসিগী হৌজিক ওইরিবা ইচাউগী ফিবম থেংননবা মখোয়না থৌরাং তৌরবশিং হন্না য়েংশিন্নবা ভিদিও কনফরেন্সকী খুৎথাংদা ঙসি প্রধান মন্ত্রী নরেন্দ্র মোদীনা অসাম, বিহার, উত্তর প্রদেস, মহারাস্ত্রা, কর্নাতাকা অমসুং কেরলাগী চীফ মিনিস্তরশিংগা উনখ্রে। তুংকোইনা চৎনগদবা ইচাউ মাংজৌননা লাউথোক্নবা থবক পায়খৎনবা অমসুং মাংজৌননা চেকশিনৱারোল লাউথোকপগী থবকশিং ফগৎহন্নবা অনৌবা তেক্নোলোজীশিং মপুংফানা শীজিন্ননবা কেন্দ্র অমসুং রাজ্যশিংগী লুপশিংগী মরক্ত হেন্না মতেং পাংন্নবা প্রধান মন্ত্রীনা তকশিনখি। অকক্নবা মফম অমগী মাংজৌননা পাউ পীনবা থবক ফগৎহন্নবা অনৌবা তেক্নোলোজীশিং হায়বদি আর্তিফিসিএল ইন্তিলিজেন্স শীজিন্ননবা চাংয়েং ওইনা থবক পায়খৎলে। মসিদা রাজ্যশিংদা লুপশিংনা মতম চানা দরকার ওইবা ই-পাউশিং খঙহনগনি অমসুং মীয়ামদা মতম চানা চেকশিনৱারোলশিং লাউথোক্কনি। প্রধান মন্ত্রীনা হায়খি কোবিদ-১৯গী হৌজিক ওইরিবা ফিবম অসি য়েংলগা মী কনবগী থবকশিং পাংথোকপা মতমদা মীয়াম্না হকশেলগী চেকশিন-থৌরাংশিং হায়বদি মাক্স উপ্পা, খুৎ তোইনা হাম্বা অমসুং থাপ্না লৈবা অসি ঙাক্কদবনি অমসুং তেংবাং পোৎলমশিং অদুগী মনুংদা সেনিতাইজর অমসুং মাক্স য়াওহনগদবনি। অহলশিং,মীরোনবীশিং অমসুং অতোপ্পা লায়না লৈবা মীওইশিংগী অখন্নবা পোৎলমশিং ফংহনগদবনি।
অকুপ্পা ৱারোলগীদমক, https://pib.gov.in/PressReleseDetail.aspx?PRID=1644757
ই.পি.এফ.ও.না কোবিদ-১৯গী লায়চৎ অসিগী মতমদা উমঙ্গদগী অথিংবা লৈতনা ফ্রী সর্ভিস ফংহনখ্রে
য়ুনিফাইদ মোবাইল এপ্লিকেসন ফোর ন্যু এজ গবর্নান্স(উমঙ্গ)না কোবিদ-১৯গী লায়চৎ অসিগী মতমদা এম্প্লোয়ীজ প্রোভিদেন্ত ফন্দ ওর্গনাইজেসন(ই.পি.এফ.ও.)গী সবসক্রাইভবরশিংদা য়ুমদগী নুংঙাইনা সর্ভিসশিং অসি অথিংবা অমত্তা পীদনা শিজিন্নবা য়াহন্দুনা চাউনা কান্নবা অমা পীখ্রে। হৌজিক-হৌজিক পি.এফ.কী মেম্বর অমনা মখোয়গী মোবাইলদা উমঙ্গ এপ অসি শিজিন্নদুনা তোঙান-তোঙানবা সর্ভিস ১৬ তৌবা য়াই। সর্ভিসশিং অসি তৌনবগীদমক্তা নিংথিজনা মথৌ পাংলিবা য়ু.এ.এন.(য়ুনিভর্সেল একাউন্ত নম্বর)অমসুং ই.পি.এফ.ও.তা রেজিস্তর তৌরবা মোবাইল নম্বর অমা চংই। ই.পি.এফ.ও.কী মেম্বর-সেন্ত্রিক ওইবা সর্ভিসশিং অসি উমঙ্গ এপতা কোবিদ-১৯ লায়চৎকী মতমসিদা সবসক্রাইবরশিংদা য়াম্না নুংঙাইবা অমা ফংজখ্রে। উমঙ্গগী এপ অসিদা মেম্বর অমনা ক্লেমশিং থাঙ্গৎপা য়াই অমদি ক্লেমশিংগী ফীভম অদু খংবা য়াই। কোবিদ-১৯ লায়চৎ অসিগী মতমদা এপ্রীল ২০২০দগী জুলাই ২০২০ ফাওবা উমঙ্গ এপ্তগী পুন্না ক্লেম লাক্ষ ১১.২৭ ওনলাইন্দা ফাইল তৌরকখি। উমঙ্গনা মেম্বরশিংদা কোবিদ-১৯না মরম ওইদুনা চত্থোক-চৎশিন য়াদবগী অথিংবনা ই.পি.এফ.ও.গী সর্ভিস ফংবা ঙমখিদবা অদু কোকহন্দুনা মশানা ই.পি.এফ.ও.গী ওফিসতা চৎপগী মথৌ তাবশিংদু হন্থহনখ্রে। কোবিদ লাইচৎকী মনুং এপ্রিলদগী জুলাই ২০২০ ফাওবগী মনুংদা এ.পি.আই. লাখ ১৮.৫২দি ভ্যু পেন্সনর পাসবুক্তা অমসুং এ.পি.আই. ২৯,৭৭৩না জীবন প্রমান পলত্র সর্বিস্না পীখি।
অকুপ্পা ৱারোলগীদমক, https://pib.gov.in/PressReleseDetail.aspx?PRID=1644807
মরুওইবা অমসুং ঙমখৈগী শরুকশিংদা লৈবা খুঙ্গং ৪৯৮দা সরকারনা মোবাইল কন্নেক্সন ফংহল্লগনি-রবি শঙ্কর প্রসাদ
ইলেক্ত্রোনিক্স অমসুং আই.তি, কমুনিকেসন অমসুং লো অমসুং জজতিসকী য়ুনিয়ন মিনিস্তর রবি শঙ্কর প্রাসাদনা হায়খি মনুং হুঞ্জিনবা, খুদোংচাদবা অমসুং ঙমখৈগী মরুওইবা মফমশিংগী মীয়াম অমসুং মফমশিং অদুদা থবক তৌরিবশিংদা হেন্না ফবা পুন্সি মহিং অমা ফংহন্নবা মোবাইল কন্নেক্সন ফংহন্নবা ভারত সরকারনা থবক পায়খৎলে। মিনিস্তরনা হায়খি, মনুং হুঞ্জিনবা অমসুং খুদোংচাদবা মফমশিংদা কন্নেক্সন ফংহন্নবা তেলিকমুনিকেসন দিপার্তমেন্তনা থবক কয়া পায়খৎলে। লৈবাক অসিগী মরুওইবা অমসুং ঙমখৈগী শরুকশিং লৈবা কন্নেক্সন ফংদ্রিবা খুঙ্গং ৩৫৪ কোনশিন্নবা তেন্দর অমা পীখ্রে অমসুং মসিগী থবকশিং অসি জে অমসুং কে, লাদাখ অমসুং বিহার, রাজাস্থান, উত্তরখান্দ, হিমাচল প্রদেস অমসুং গুজরাতকী খুঙ্গংশিংদা পায়খৎকনি। হায়রিবা খুঙ্গংশিং অসি ঙমখৈগী শরুক্তা মোবাইল কন্নেক্সন ফংহন্নবা খনখৎখিবনি। হায়রিবা খুঙ্গংশিং অসিদা কন্নেক্সন ফংহল্লবা মতুংদা, জে অমসুং কে অমসুং লাদাখ লমদমদা মোবাইল কন্নেক্সন ফংদবা খুঙ্গং অমতা লৈররোই।
অকুপ্পা ৱারোলগীদমক, https://pib.gov.in/PressReleseDetail.aspx?PRID=1644795
সরকারনা হন্দক্তা লৌখৎলকখিবা এম.এস.এম.ই. সেক্তরদা অৱাবা কোক্নবা থৌরাংনা শেন্মিৎলোনগী চকা খোংজেল য়াংখৎহল্লগনিঃ শ্রী নিতিন গদকারি
মাইক্রো, স্মোল অমসুং মেদিয়ম ইন্তর্প্রাইজেসকী মন্ত্রী শ্রী নিতিন গদকারিনা হাইখ্রে মদুদি এম.এস.এম.ই.গী ৱাহন্থোক হোংদোকপা, ফন্দশিংগী ফন্দ থাদবা, চেম্পিয়ন পোর্তেল, শাংদোক্লবা ক্রেদিৎ স্কিম্না এম.এস.এম.ই.গী সেক্তরদা লোকদাউননা মরম ওইদুনা অৱাবা পীখিবশিংদু খরদি কোকহল্লগনি। মহাক্না স্তেকহোল্দরশিংদা অকিবা অমসুং ফত্তবা ৱাখল অমত্তা পোক্তনবা অমসুং সরকার অসিনা অরৈবা মতেং পাংগনি হায়না থাজবা পীখি। শ্রী গদকারিনা মখা তানা রিলিফ পেকেজদা লুপা কোতি লাখ ৩গী লাউথোকখিবদুদগী লুপা কোতি ১,২০,০০০গী লোনসু এম.এস.এম.ই.শিংগীদমক কাইথখ্রে হায়খ্রে। শেল কাইথবদা থেংবগী মরম্ল পীরদুনা মহাক্না হায়খি, মদুদি মন্ত্রালয়শিং, দিপার্ত্মেন্ত অমসুং পি.এস.য়ূ.শিংদা এম.এস.এম.ই.দা পীগদবা বিলশিং নুমিৎ ৪৫নিগী মনুংদা লোইশিন্নবা য়াথং পীখি।
অকুপ্পা ৱারোলগীদমক, https://pib.gov.in/PressReleseDetail.aspx?PRID=1644760
উপ রাস্ত্রপতীনা ওফিস্তা থৌ পুবা চহি অহুম শুখিবগী মতাংদা লাইরিক অমা কেন্দ্রগী ঙাকশেল মন্ত্রীনা ফোঙলগনি
ভারতকী উপ রাস্ত্রপতী, শ্রী এম. ভেঙ্কিয়া নাইদুনা ওফিস্তা থৌ পুবা চহি অহুম শুখিবগী মতাংদা ‘কন্নেক্তিং, কম্ম্যুনিকেতিং, চেঞ্জিং’ হায়না মিংথোনবা লাইরিক অমা কেন্দ্রগী ঙাকশেল মন্ত্রী শ্রী রাজনাথ সিংহনা ওগস্ত ১১, ২০২০দা দিল্লীগী উপ-রাস্ত্রপতী নিৱাস্তা ফোঙলগনি। ওগস্ত ১১দা শ্রী নাইদুনা ওফিস্তা থৌ পুবা চহি অহুম মপুং ফারগনি। লাইরিক অসিগী ইলেক্ত্রোনিক ভর্জন (ই-বুক) অসি কেন্দ্রগী ইনফোর্মেসন এন্দ বোর্দকাস্তিং মন্ত্রী শ্রী প্রকাশ জাবাদেকরনা লোঞ্চ তৌগনি। লমায় ২৫০ হেন্না য়াওবা লাইরিক অসি ইনফোর্মেসন এন্দ বোর্দকাস্তিং মন্ত্রালয়গী পব্লিকেসন্স দিবিজননা পুথোকপনি।
অকুপ্পা ৱারোলগীদমক, https://pib.gov.in/PressReleseDetail.aspx?PRID=1644742
ফাইনান্স মন্ত্রীনা ওনলাইন দেসবোর্দ অমা নেসনেল ইনফ্রাস্ত্রকচর পাইপলাইনগীদমক হৌদোকখ্রে
কেন্দ্রগী ফাইনান্স অমসুং কোরপোরেৎ এফিয়র্স মন্ত্রী শ্রীমতি নির্মলা সিতারমন্না নেসনেল ইনফ্রাস্ত্রকচর পাইপলাইন ওনলাইন দেসবোর্দ অমা ঙসি ভিদিও কনফরেন্সিংগী খুথাংদা হৌদোকখ্রে। ওনলাইন দেসবোর্দ অসিনা স্তেকহোল্দর খুদিংমক্কী ইনফ্রাস্ত্রকচর প্রোজেক্তশিং পুম্নমক অনৌবা ইন্দিয়াদা য়েংবা য়ারগনি। দেসবোর্দ অসি ইন্দিয়া ইনভেস্তমেন্ত গ্রিদ (www.indiainvestmentgrid.gov.in) দা হোস্ত তৌরি। আই.আই.জি. অসি লৈবাক অসিদা ইনভেস্তমেন্তকী খুদোংচাবা খুদক্তা অমসুং ইন্তরেক্তিব ওইবা মওংদা য়েংবা য়াবা প্লেৎফোর্ম অমনি।
অকুপ্পা ৱারোলগীদমক, https://pib.gov.in/PressReleseDetail.aspx?PRID=1644812
ভারতকী পোত্থোকশিংনা অতোপ্পা লৈবাকশিংদা রেসিপ্রোকেল বেসিস্তা চুম্না এক্সেস তৌবা তঙাইফদে
কম্মর্স অমসুং ইন্দস্ত্রী মন্ত্রী শ্রী পিয়ুশ গোয়ালনা ঙসি এফ.এম.সি.জি. সপ্লাই চেন এক্সপো, ২০২০গী নুমিৎ মঙানি চুপ্না চত্থগদবা অহানবা থৌরম হৌদোকখ্রে। থৌরম অদুদা ৱা ঙাংলদুনা ঐখোয়না কোবিদফ-১৯বু তশেংবা অমনি হায়না লৌদবা য়াদে। মালেম অসি হোংলে। মালেম অসিনা অনৌবা কয়া অমা তমশিল্লগনি অমসুং লৌশিল্লগনি। শ্রী গোয়ালনা হায়খি মদুদি ভারত্না আর.ই.সি.পি.বু য়াবা ঙমদ্রিবগী মরমসি লৈবাকশিংনা য়ানিংলোইদবা এরেঞ্জমেন্ত অমদা তৌই। ভারতকী সোর্সিংদা য়েংশি, ভারত্তা মখোয়গী পোত্থোকশিং চাউখৎনবা হোৎনবা অমসুং মীওই বিল্লিয়ন ১.৩দা থবক পীনবা হোৎনরিবসি য়েংশি। শ্রী গোয়ালনা ভারতকী ইন্দস্ত্রীশিংবু পুন্না চৎমিন্ননবা, মতেং পাংননবা অমসুং চাউখৎপা ভারত অমা ওইনবগীদমক তুংগীসু খন্দুনা হোৎননবা পুক্নিং চিংশিনখি।
ফিল্দ ওফিসশিংদগী ফংবা পাউ
- পঞ্জাবঃ মুখ্য মন্ত্রী কেপ্তেন অমরিন্দর সিংহগী পাউতাক মখাদা মেদিকেল এজুকেসন অমসুং রিসর্চ দিপার্ত্মেন্তনা অনৌবা কোবিদ ভাইরেল তেস্তিং লেব মরি অমগা সেপ্তেম্বর ২০২০ ফাওবগী মনুংদা নোংমদা লেব অমনা তেস্ত ১০০০ অমমম তৌদুনা অপুনবা ওইনা নোংমদা তেস্ত ৪০০০ তৌবা য়ানবগীদমক লিংখৎখ্রে। মসিগী মথক্তা, পতিয়ালা, অম্রিৎসর অমসুং ফরিদকোৎকী মেদিকেল কোলেজ অহুমগী অপুনবা ভাইরেল তেস্তিং কেপাসিতী অসিসু ওগস্ত ফাওবদা নোংমদা তেস্ত ৫০০০ তৌনবা হোৎনরগনি।
- মহারাস্ত্রাঃ নোংমাইজিং নুমিত্তা খ্বাইদগী খুদোংথীবা ওইনা মহারাস্ত্রগী ফিবম চাদ্রবা মওংদা মীওই ৩৯০ লৈখিদ্রে, লাইচৎ অসিনা থা মঙা মপুং ফারকপসিদা খ্বাইদগী খুদোংচাদবা হায়বদু ওইরি, মরকসিদা নুমিৎ নিনি চুপনা রাজ্য অসিদা কোবিদ-১৯ কেস ১২,০০০ হেন্না হাপচিনখ্রে। অপুনবা ওইনা লৈখিদবগী মশীংনা ১৭,৭৫৭ ওইরি। কেস ১২,২৪৮ হাপচিল্লকপগা লোইননা, কোবিদ-১৯গী অপুনবা মশীংনা লাখ ৫.১৫ য়ৌখ্রে। খরা শাফবগী পাউ ওইনা, রাজ্য অসিদা দিসচার্জ তৌবগী মশীং নোংমাইজিং নুমিত্তা ১৩,৩৪৮ তৌখি মসিগা লোইননা দিসচার্জ তৌখিবগী মশীংনা ৩,৫১,৭১০ য়ৌরে।
- গুজরাৎঃ অহেমদবাদতা লৈবা কোবিদ-১৯ কেস অসি খরা লাকশিল্লক্লবসু, আই.সি.য়ূ.দা লাইয়েংগদবা অনাবা অমদি ভেন্তিলেতর মথৌ তাবা অনাবা মশীংদি হেনগৎলক্লি। আই.সি.য়ু. ফমুং ৬০% অমসুং ভেন্তিলেতর য়াওবা আই.সি.য়ু.গী ফমুং ৭০.৬%দি মী লৈখ্রে। মরক অসিদা গুজরাৎ সরকারনা মীয়াম তিনবা মফমদা মাস্ক উপ্তবা মীওইশিংদগী লৌবা ফাইনসু হান্না ৫০০ লৌরম্বদগী ১০০০দা হেনগৎখ্রে।
- রাজস্থানঃ রাজ্য অসিদা নিংথৌকাবগী অয়ুক পুং ১০.৩০ ফাওবদা অনৌবা কেস ৫৯৮ লাকখি, মসিনা কোবিদ-১৯গী অপুনবা মশীংদা ৫৩,০৯৫ য়ৌহনখ্রে। রাজস্থানগী হকশেল বিভাগকী মতুং ইন্না নিংথৌকাবা নুমিত্তা মীওই তরুক অমগা লৈখিদবগা লোইননা অপুনবা লৈখিদবা মশীং ৭৯৫ শুখ্রে।
- মধ্য প্রদেশঃ রাজ্য অসিদা হৌখিবা চয়োল তরেৎ অসিদা অনলোক তৌরুবগী মনুংদা অনৌবা কেস মশীং হেনগৎলকপনা মরম ওইদুনা হাই দিপেন্দেন্সী য়ুনিৎ (ঐচ.দি.য়ু.) অমসুং ইন্তেন্সিব কেয়র য়ুনিৎ লৈবা ফমুংশিং অমসুং ওক্সিজেন য়াওবগা লোইননা হেন্না তঙাইফদবা হেল্লক্লি। এম.পি.দা হৌজিক ফাওবদা কেস মশীং ৯,০০৯ লৈরি। কোরোনা লাইচৎকী য়েংদুনা গনেশ উৎসব, মোহারাম, অমসুং জন্মস্তমীসু রাজ্য অসিদা মীয়াম হুপনা পাঙথোকপা থিংলগনি। ইন্দিপেন্দেন্স দেসু পীকশন্না পাঙথোক্কদৌরি।
- গোৱাঃ রাজ্য অসিদা নোংমদা লাকপা কেস খ্বাইদগী ৱাংবা ওইনা নোংমাইজিং নুমিত্তা ৫০৬ লাকখ্রে। কেস হেনগৎলকপগা লোইননা গোৱাগী অমত্তা ঙাইরবা কোবিদ-১৯ হোস্পিতাল মী থনখিবনা লৈঙাক্না পোন্দাদা লৈবা সব দিস্ত্রিক্ত হোস্পিতালবু রাজ্য অসিগী অনীশুবা মপুং ফারবা কোবিদ হোস্পিতাল ওন্থোকখ্রে।
- অরুনাচল প্রদেশঃ অরুনাচল প্রদেশতা হৌখিবা পুং ২৪ অসিদা কোবিদ-১৯দগী মীওই ৫২ নাবা ফখ্রে অদুগা অনৌবা কেস ৩৮ নোংমাইজিং নুমিত্তা লাকখ্রে। হৌজিক হৌজিক্কী ওইনা রাজ্য অসিদা এক্তিব কেস ৬৭০ লৈ। অনৌবা কেস ৩৮গী মনুংদগী, ১১ অমদি নোংপোক থংবা কামেং জিল্লাদগীনি।
- মনিপুরঃ মনিপুরদা ওফিসিএল ক্বারেন্তিন সেন্তরদা মীওই ৯৯৬ লৈরি, কম্ম্যুনিতী ক্বারেন্তিন সেন্তরদনা মীওই ১৫৮০ লৈরি অমসুং ৪১৯না শেল পীদুনা থম্বা ক্বারেন্তিন সেন্তরদা লৈরি।
- নাগালেন্দঃ নাগালেন্দদা লৈবা পোজিতিব কেস ২৭৮১গী মনুংদগী ১,২২৬তি আর্ম্দ ফোর্সেস্তগীনি, কেস ২৩৩না হৌরকফম খঙলে অমসুং ৫৪না অতোপ্পশিংনি।
- মিজোরমঃ মিজোরমদা অনৌবা কেস ১২ ঙরাং লাকখ্রে। অপুনবা কোবিদ-১৯ কেস ৬২০ লৈবগী মনুংদা ৩২২না এক্তিব কেস্নি।
- সিক্কিমঃ সিক্কিমদা ঙসি অনৌবা কোবিদ-১৯ পোজিতিব কেস ৪৪ লাকখ্রে। রাজ্য অসিদা হৌজিক ফাওবদা অনাবা ৫১০ নাবা ফখ্রে অমসুং এক্তিব কেস ৩৯৯ লৈরি।
- কেরলাঃ রাজ্য সরকারনা কেন্দ্র সরকারদা নোংনা মাঙ তাকহনখিবদগী হঞ্জিনবা ঙম্নবগীদমক অখন্নবা ইকোনোমিক পেকেজ পীবীনবা হায়জখ্রে। মুখ্য মন্ত্রী পিনারায়ি বিজয়ন্না প্রধান মন্ত্রীনা ঈচাউনা অৱাবা তাহল্লবা রাজ্যশিংগী মুখ্য মন্ত্রীশিংগা ফিবম য়েংশিন্নবা উন্নবা অমদা হংগৎচখিবনি। মুন্নারদা লৈবাক কিন্থবদা লৈখিদবা মশীং ৪৯ শুখ্রে, মখা তানা অতেক অকাইদগী লৌথোক্লবা অশোক অপনশিং হেনগৎলক্লি। অনৌবা কোবিদ-১৯গা মরী লৈননা মীওই অনী লৈখিদ্রে। কেরলাদা ঙরাং কোবিদ-১৯গী অনৌবা কেস ১২১১ লাকখি। অনাবা ১২,৩৪৭না হৌজিক লাইয়েংদুনা লৈরি অমসুং মীওই ১,৪৯,৩৫৭না ওবজর্বেসন তৌদুনা লৈরি।
- তমিল নাদুঃ পুদুচেরীদা অনৌবা কোবিদ-১৯ কেস ২৪৫ লাকখ্রে; অপুনবা মশীং ৫৬২৪ শুখ্রে, এক্তিব কেস্না ২১৮০ লৈরি অমসুং য়ু.তি. অসিদা লৈখিদ্রবা মশীংনা ৮৯নি। তমিল নাদুগী এম.এল.এ.শিংগী মরক্তা চাদা ১০দি কোবিদ-১৯না নারে; এসেম্বলী ইলেক্সন পাঙথোক্কদবা থা নিপানমুক্তা ঙাইরবসিদা এম.এল.এ.শিংনা কন্সতিত্যুএন্সীগী থবকশিং ফিবম চানা পাঙথোক্নরি। ক্লাস ১০গী ফল তমিল নাদুদা লাউথোকখ্রে, মহৈরোই খুদিংমক পাস তৌহনখ্রে। ফল অসি মহৈলোইশঙশিং অসিগী ইন্তর্নেল এসেস্মেন্ত অমসুং মখোয়গী কাবগী চাং য়েংদুনা লেপখিবনি। অনৌবা কেস ৫৯৯৪, নাবা ফখ্রবা ৬০২০ অমসুং লৈখিদ্রবা ১১৯ নোংমাইজিং নুমিত্তা রিপোর্ত তৌরকখ্রে। অপুনবা কেসঃ ২৯৬৯০১, এক্তিব কেসঃ ৫৩৩৩৬, লৈখিদ্রবাঃ ৪৯২৭
- করনাতাকাঃ মুখ্য মন্ত্রী অমসুং অতোপ্পা মন্ত্রীশিংনা প্রধান মন্ত্রী নরেন্দ্র মোদীগা লোইননা ঈচাউগী ফিবম য়েংশিনবদা শরুক য়াখ্রে; রাজ্য সরকারনা কেন্দ্র সরকারদগী লুপা কোতি ৪০০০গী শেন্থুমগী মতেং নিখ্রে। প্রাইমরী এজুকেসন মন্ত্রীনা ঙসি এস.এস.এল.সি. পরিখাগী ফল লাউথোকখ্রে, মহৈরোই চাদা ৭১.৮০না কোবিদকী খুদোংচাদ্রবা মরক অসিদা মাই পাকখ্রে। কর্নাতাকাগী রোদ সেফতীগী ওথোরিতীগী মতুং ইন্না লম্বীদা থোকপা এক্সিদেন্তকী চাং চাদা ৪৮ লোকদাউন মনুং অসিদা হন্থরে হায়খ্রে। বেঙ্গলুরুদা লৈবা কোবিদ পোজিতিব কেস মশীংসু নোংমাইজিং নুমিত্তা ২০০০দা হন্থরে। ঙরাং অনৌবা কেস ৫৯৮৫, দিসচার্জ ৪৬৭০ অমসুং ১০৭ লৈখিদ্রে, অপুনবা পোজিতিব কেসঃ ১৭৮০৮৭, এক্তিব কেসঃ ৮০৯৭৩, লৈখিদ্রবাঃ ৩১৯৮,
- অন্ধ্র প্রদেশঃ রাজ্য শীনবা থুংনা লৈরিবা দিস্ত্রিক্ত কল্লেক্তরনা বিজয়াৱারাদা লৈবা কোবিদ কেয়র সেন্তর অমদা মৈ হৌদুনা মীওই ১০ লৈখিদ্রবা মতুংদা কোবিদ কেয়র সেফতীদা লৈরিবা ফাইয়র সেফতীগী ফিবম য়েংশিনখ্রে। রাজ্য অসিদা স্তাফ ৩০,৮৮৭ লৌদুনা কোবিদ-১৯ কেয়র হোস্পিতালশিংদা থবক তৌহনবদা অয়াবা পীখ্রে। কোরোনা ভাইরস শন্দোকপা লাকশিন্নবগীদমক গুন্তুর জিল্লাগী ওথোরিতীনা মাচেরলা শহরদা নোংমাইজিং নুমিৎকী ওইনা কমপ্লিৎ লোকদাউন লাউথোকখি। গুন্তুর জিল্লাদা নোংমাইজিং নুমিত্তা কোবিদ কেস ৮৮১ অমগা লাকখি, মসিনা অপুনবা কেস ২১৭১৮ য়ৌহনখি। ঙরাং অনৌবা কেস ১০৮২০, দিসচার্জ ৯০৯৭ অমসুং ৭৭ লৈখিদ্রে। অপুনবা কেসঃ ২২৭৮৬০, এক্তিব কেসঃ ৮৭১১২, লৈখিদ্রবাঃ ২০৩৬।
- তেলঙ্গানাঃ তেলঙ্গানাগী কোনুং ওইরিবা শহর অসিদা কোবিদ-১৯ কেস হন্থরে অদুবু জিল্লাশিংদদি হেনগৎলক্লি। অনৌবা কেস ১২৫৬, নাবা ফখ্রবা ১৫৮৭, অমসুং মীওই ১০ হৌখিবা পুং ২৪ অসিদা রিপোর্ত তৌরকখ্রে, অপুনবা কেস ১২৫৬কী মনুংদগী ৩৮৯দি জি.ঐচ.এম.সি.দগী লাকখিবনি। অপুনবা কেসঃ ৮০,৭৫১, এক্তিব কেসঃ ২২,৫২৮, লৈখিদ্রবাঃ ৬৩৭; দিসচার্জঃ ৫৭,৫৮৬
ফেক্ত চেক
*********
(Release ID: 1644954)
Visitor Counter : 26
Read this release in:
Punjabi
,
Malayalam
,
English
,
Urdu
,
Hindi
,
Marathi
,
Assamese
,
Bengali
,
Gujarati
,
Tamil
,
Telugu

robotstxt: allowed

filter: keep


text:
ইম্ফাল, অক্টোবর ০৪: মণিপুর য়ুনিভার্সিটি অব কালচার টিচার্স এসোসিয়েশন (এম য়ু সী টি এ) অমদি য়ুনিভার্সিটি অসিগী টিচিং অমসুং নন-টিচিং ষ্টাফশিং য়াওনা রাজ্য
ইম্ফাল, অক্টোবর ০৪: মণিপুর য়ুনিভার্সিটি অব কালচার টিচার্স এসোসিয়েশন (এম য়ু সী টি এ) অমদি য়ুনিভার্সিটি অসিগী টিচিং অমসুং নন-টিচিং ষ্টাফশিং য়াওনা রাজ্য সভাগী এম পি নিংথৌ লৈশেম্বা সনাজাওববু তরাম্না ওকপগা লোয়ননা থাগৎপা ফোঙদোকপগী থৌরম নিংথৌগী চোঙাবোলদা লৈবা সনা সঙ্গাইদা পাঙথোকখ্রে হায়না মণিপুর য়ুনিভার্সিটি অব কালচার টিচার্স এসোসিয়েশনগী প্রেসিডেন্ট ডা. অহৈবম রিশিকেসনা থাদোরকপা চেরোল অমনা পোঙদোকরক্লি।
চেরোল অসিনা হায়, থৌরম অসিদা এম য়ু সীগী ভিসি প্রোফেসর পাওনম গুনিন্দ্রো, রেজিষ্ট্রার রাধাকান্ত, ডেপুটি রেজিষ্ট্রার ডা. লৌরেম্বম সুরজিৎ, এমপিগী মিডিয়া এডভাইজর শিবদত্ত লুৱাংসু শরুক য়াখি। মণিপুর য়ুনিভার্সিটি অব কালচার টিচার্স এসোসিয়েশনগী প্রেসিডেন্ট ডা. অহৈবম রিশিকেসনা নিংথৌদা লেংয়ান ফি অমদি তরাম্না ওকচবগী চেরোলগা লোয়ননা খুদোল তমখি। নিংথৌ লৈশেম্বা সনাজাওবনা এম য়ু সীবু সেন্ট্রেল য়ুনিভার্সিটিগী থাক্তা পুখৎনবা হোৎনখিবা অসিগীদমক এম য়ু সী টি এগী মায়কৈদগী থম্মোয় শেংনা থাগৎপা ফোঙদোকখি। য়ারিবমখৈ অথুবা মতমদা সেন্ট্রেল য়ুনিভার্সিটিদা ওনখৎপীননবা থবক থৌরমশিং পায়খৎপীননবা এম য়ু সী টি এগী ভাইস প্রেসিডেন্ট জি বিসেশ্বর শর্ম্মানা নিংথৌগী পূক্নিংসু চিংশিনখি।
থৌরম অসিদা এম য়ু সীগী ভিসি প্রোফেসর পি গুনিন্দ্রোনা এম য়ু সীগী মতাংদা অমদি মণিপুর কালচারগী লৈরিবা মচাকশিং অমসুং নিংথৌনা এম য়ু সীগীদমক লৌবীরিবা থৌদাংবুসু থাগৎপা ফোঙদোকখি। রাজ্য সভাগী এম পি নিংথৌ লৈশেম্বা সনাজাওবনা মণিপুরগী নাৎ চাউখৎনবা হোৎনবা হায়বসি মহাক্কী মথৌনি। ঙসিদগী চহী ২০/৩০ গী মমাঙদগী মহাক্কী মথৌনি। ঙসিদগী চহী ২০/৩০গী মমাঙদগী মহাক্কী ৱাখলদা কালচারবু অমদি কালচার তৌজরিবশিংবু য়োকখৎপা হায়বসি মহাক্কী ৱাখলদা লৈরকখি। অচেৎপা ফিরেপ অমগা লোয়ননা এম পি ওইরকখিবনি। লোয়ননা এম য়ু সীবু সেন্ট্রেল য়ুনিভার্সিটি ওনবা হায়বসি মহাক্কী পান্দমনি। মসি ময়াম পুন্না হোৎনমিন্নসি হায়বা ৱাফমসু ফোঙদোকখি হায়নসু চেরোলদুনা মখা তানা ফোঙদোরক্লি।
সোর্স: হুইয়েন লানপাউ


text:
প্রধান মন্ত্রী শ্রী নরেন্দ্র মোদীনা জর্নালিস্ত শ্রী সুনিল জেন্না লৈখিদরে তাবদা থম্মোয় শোক্না অৱাবা ফোংদোকখ্রে।
ত্বীত অমদা প্রধান মন্ত্রী হায়খি,
“সুনিল জেন অদোম্না ঐখোয়বু য়াম্না থুনা থাদোক্লম্লে। ঐহাক্না অদোমগী কলমশিং পাজনিংদুনা অমদি অদোমগী হিরম কয়াদা মনুং হুৎনা উবা ইচম চম্বা ৱাহৈশিং তাজনিংদুনা লৈহৌরগনি। অদোম্না পুক্নিং থৌগৎপা য়াবা থবক কয়া অমা তুংইননা থম্বিরম্লে। অদোম্না লৈখিদবা অসিনা জর্নালিজম অসি ঙসিদি ইহাং হাংলে। ইমুং-মনুং অমদি মরুপ মপাংশিংগী অৱাবদা শরুক য়াজরি। ওম শান্তি”।
You left us too soon, Sunil Jain. I will miss reading your columns and hearing your frank as well as insightful views on diverse matters. You leave behind an inspiring range of work. Journalism is poorer today, with your sad demise. Condolences to family and friends. Om Shanti.— Narendra Modi (@narendramodi) May 15, 2021


text:
ঙসি ভিদিও কনফরেন্সকী খুৎথাংদা প্রধান মন্ত্রী শ্রী নরেন্দ্র মোদীনা বিহারদা পায়খৎপা পেত্রোলিয়ম সেক্তরগা মরী লৈনবা মরুওইবা প্রোজেক অহুম মীয়ামদা কৎথোকখ্রে। প্রোজেকশিং অদুগী মনুংদা দুর্গাপুর-বানকা সেক্সনগী পারাদিপ-হালদিয়া-দুর্গাপুর পাইপলাইন অগমেন্তেসন প্রোজেক অমসুং এল.পি.জি বোত্তলিং প্নান্ত অনি য়াওরি। প্রোজেকশিং অদু পেত্রোলিয়ম অমসুং নেচরেল গ্যাস মিনিস্ত্রিগী মখাদা লৈবা পি.এস.য়ুশিং ইন্দিয়ান ওইল অমসুং ঐচ.পি.সি.এলনা পায়খৎপনি।
থৌরম অদুদা প্রধান মন্ত্রীনা হায়খি রাজ্য অসিগী ইনফ্রাস্ত্রকচরশিংদা মিৎয়েং থমদুনা চহি খরগী মমাঙদা বিহারগী অখন্নবা পেকেজ অমা লাউথোকখ্রে। হায়রিবা অখন্নবা পেকেজ অদুদা বিহারগীদমক লুপা করোর লিশিং ২১গী পেত্রোলিয়ম অমসুং গ্যাসকা মরী লৈনবা অচৌবা প্রোজেক ১০ পীখি। হায়রিবা প্রোজেকশিং অদুগী মনুংদা ঙসি তরেৎশুবা প্রোজেক বিহারগী মীয়ামদা কৎথোক্লে। মমাঙদা বিহারদা অতোপ্পা প্রোজেক তরুক লোইশিনখ্রে। মহাক্না ঙসিদগী চহি অমগা মখাইগী মমাঙদা উরেপ-উয়ুং তমখিবা মরুওইবা গ্যাস পাইপলাইন প্রোজেক অমা ওইরিবা দুর্গাপুর-বানকা সেক্সন(কিলোমিতর ২০০ রোম) মহাক্না শঙ্গাবদা প্রধান মন্ত্রীনা হরাওবা ফোঙদোকখি।
লম্মিৎ-তুমিৎকী খুদোংচাদবা কয়া লৈরবসু, মসিগী প্রোজেক অসি মতম চানা লোইশিনবগীদমক রাজ্য সরকার, ইঞ্জিনিয়ারশিং অমসুং শিন্মীশিংনা থবক কন্নবা শুখিবা অদু মহাক্না থাগৎখি। মীরোল অমনা থবক শুবা হৌবা অমসুং মীরোল অমনা থবক মপুংফানা লোইশিনবগী থবক শুবগী চৎনবী অমা পুথোরকপদা বিহারনা মরুওইবা থৌদাং অমা লৌবগীদমক প্রধান মন্ত্রীনা বিহারগী চীফ মিনিস্তর থাগৎখি। মহাক্না হায়খি মসিগী অনৌবা থবক শুবগী চৎনবী অসি মপাঙ্গল কনখৎহনবা দরকার ওই অমসুং মসিনা বিহার অমসুং নোংপোক ভারত চাউখৎপগী লম্বীদা পুরক্কনি।
লাইনিংগী লাইরিকশিংগী ৱারোল “সামর্থ্য মুল স্বাতন্ত্র্যম্, শ্রম মুলম ৱৈভৱম্”(শিন্মীগী মনিংতম্বা অমসুং শক্তিগী হৌরকফমগী মপাঙ্গল অদু লৈবাক অমা চাউখৎনবগী য়ুম্ফমনি)প্রধান মন্ত্রীনা পনখি। মহাক্না হায়খি বিহার য়াওনা নোংপোক ভারত্তা শিন্মীগী অৱাৎপা লৈতে, মফম অসিদা মহৌশাদা ফংবা লনশিং অৱাৎপা লৈতে, বিহার অমসুং নোংপোক ভারত চহি কয়া চাউখৎ-থৌরাংগী মতাংদা মনিংদা লৌহৌরি অমসুং রাজনিতি, শেন-থুম অমসুং অতোপ্পা মরম কয়াদগী লোইবা নাইদনা থেংথদুনা লাক্লি। মমাঙদা, লম্বী, রেল অমসুং এয়রগী চৎথোক-চৎশিন অমসুং ইন্তরনেৎ ফংহনবা অসি মরুওইনা লৌরমদে। গ্যাসতা য়ুম্ফম ওইবা ইন্দস্ত্রি অমসুং পেত্রোলিয়মগী পোৎথোকশিং পাইপলাইন্দা পুবা অসি বিহারদা ৱাখলদা ফাওবা খল্লমদে। রাজ্য অসি কংফালনা কোইশিনবা রাজ্য অমা ওইবনা বিহারদা গ্যাসকী ইন্দস্ত্রিশিং শেমগৎপা অসি অচৌবা শিংনবা অমনি অমসুং মরম অসিনা সমুদ্রগা শম্নবা রাজ্যশিংগা য়েংনবদা রাজ্য অসিদা পেত্রোলিয়ম অমসুং গ্যাসকা মরী লৈনবা মচাক-মথুমশিং ৱাৎখি।
প্রধান মন্ত্রীনা হায়খি গ্যাসতা য়ুম্ফম ওইবা ইন্দস্ত্রি অমসুং পেত্রোলিয়মগী পোৎথোকশিং পাইপলাইন্দা পুবা অসিনা মীয়ামগী পুন্সি মহিং ফগৎহল্লে অমসুং অনৌবা থবক মিল্লিয়ন কয়া পীনবা খুদোংচাবশিং পীরে। সি.এন.জি অমসুং পি.এন.জি বিহার অমসুং নোংপোক ভারতকী সহরশিংদা য়ৌরকপা মতমদা, মফম অসিগী মীয়াম্না খুদোংচাবশিং লাইনা ফংলগনি। প্রধান মন্ত্রী উর্জা গঙ্গা য়োজনাগী মখাদা ইস্তর্ন সিবোর্দতা ভাগিরথনা পারাদিপতা নোংপোক ভারতকা শম্ননবা হোৎনরি অমসুং ৱেস্তর্ন সিবোর্দতা কান্দলাদা শম্ননবা হোৎনরি অমসুং মসিগী কিলোমিতর ৩০০০ শাংবা পাইপলাইন অসিগী মখাদা রাজ্য তরেৎ শম্নগনি অমসুং মসিদা বিহারনা মরুওইবা থৌদাং অমা লৌগনি। পারাদিপ-হালদিয়াগী লাইন অসি হৌজিক মখা তানা পাতনা, মুজাফারপুর ফাওবা শাংদোকলে অমসুং কান্দালাদগী লাকপা পাইপলাইন অদু গোরাখপুর ফাওবা য়ৌরে। প্রোজেক অসি লোইশিল্লকপা মতমদা, মসি মালেমদা খ্বাইদগী শাংবা পাইপলাইন প্রোজেকশিংগী মনুংদা অমা ওইগনি।
প্রধান মন্ত্রীনা হায়খি হায়রিবা পাইপলাইনশিং অসি লাকপদগী বিহারদা অচৌবা বোত্তলিং প্নান্তশিং লিংখৎলে। মখোয়গী মনুংদা ঙসি বানকা অমসুং চম্পারনদা অনৌবা বোত্তলিং প্লান্ত অনি হাংদোক্লে। হায়রিবা প্লান্ত অনিমক অসি চহি অমদা সিলিন্দর মিল্লিয়ন ১২৫ হেন্না হানবা ঙমগনি। হায়রিবা প্লান্তশিং অসিনা গোদদা, দিওগর, দুমকা,সাহিবগঞ্জ, পাকুর জিলাশিং অমসুং উত্তর প্রদেস অমসুং ঝারখান্দগী শরুক খরগী দরকার ওইবা এল.পি.জি ফংহনবা ঙম্লগনি। মসিগী গ্যাস পাইপলাইনশিং অসি ফুম্বদগী বিহারদা অনৌবা থবক লিশিং কয়া ফংহল্লে।
প্রধান মন্ত্রীনা হায়খি মসিগী গ্যাস পাইপলাইন অসি শেমগৎলবা মতুংদা মমাঙদা থোঙ লোন্দুনা লাক্লবা বারাওনিদা লৈবা হার ফেক্তরি অথুবা মতমদা থবক হৌরগনি। উজ্জৱালা স্কিমনা মরম ওইদুনা লৈবাক অসিদা লায়রবা ইমুং করোর ৮ ঙসিদি গ্যাস শীজিন্নবা ফংলে। মসিনা কোরোনা মনুংদা লায়রবশিংগী পুন্সিদা অহোঙবা পুরক্লে অমসুং মখোয় য়ুমদা লেংদনা লৈহল্লে অমসুং মখোয় শিং থিনবা লমহাংদা থোকপা দরকার ওইদ্রে।
প্রধান মন্ত্রীনা হায়খি কোরোনা লাইচৎ মনুংদা উজ্জৱালা স্কিমগী কান্নবা ফংলবা মীওইশিংদা লেম্না সিলিন্দর মিল্লিয়ন কয়া পীদুনা লায়রবা ইমুং মিল্লিয়ন কয়া কান্নবা ফংলে। লায়না লৌনবা য়াবগী খুদোংথিবা কয়া লৈরবসু, কোরোনা মনুংদা মখোয়না মীয়ামগী গ্যাস ৱাৎহন্দবগীদমক, পেত্রোলিয়ম অমসুং গ্যাস দিপার্তমেন্তশিং অমসুং কম্পেনিশিং অমসুং গ্যাস য়েন্থোক্লিবা এজেন্সি মিল্লিয়ন কয়া মহাক্না থাগৎখি। মহাক্না হায়খি এল.পি.জি গ্যাস শীজিন্নবা অসি ইনাকখুনবা মীওইনি হায়না খন্নবা মতম অমা বিহারদা লৈরমখি। অদুবু হৌজিক উজ্জৱালা স্কিম লাকপদগী বিহারদা মদু হোংলে, বিহারগী লায়রবা ইমুং করোর ১.২৫ রোম লেম্না গ্যাস কন্নেক্সন ফংলে। য়ুমদা গ্যাস কন্নেক্সন ফংবদগী বিহারদা লায়রবা করোর কয়াগী পুন্সিশিং অহোংবা পুরক্লে।
বিহারগী নহারোলশিং থাগৎলদুনা প্রধান মন্ত্রীনা হায়খি বিহার লৈবাক অসিদা হৈথোই-শিংথোইবা মীওইশিং মশিং য়াম্না লৈবা মফম অমনি। রাজ্য খুদিংমক্কী চাউখৎ-থৌরাংদা বিহারগী থৌনা অমসুং বিহারগী শিন্মীগী মমি তাবা উগনি। হৌখিবা চহি ১৫ অসিদা বিহারদা অচুম্বা সরকার, অচুম্বা ৱারেপশিং অমসুং নাখৈ শেংবা থৌশিল উবা ফংলে , চাউখৎ-থৌরাংশিং পায়খৎলে অমসুং মী খুদিংমক কান্নবা ফংলে। বিহারগী নহারোলশিং লৌবুক্তা থবক শুগদবা মরম্না লাইরিক তম্বা দরকার ওইদে হায়না মতম অমদা খন্নরমখি। মসিগী ৱাখল অসিনা মরম ওইদুনা, বিহারদা অচৌবা লাইরিক তম্নবা মহৈলোয়শঙশিং লিংখৎনবা থবক পায়খৎলমদে। মসিনা মরম ওইদুনা বিহারগী নহারোলশিং লাইরিক তম্নবা অমসুং থবক শুনবা নমদুনা অতোপ্পা মফমশিংদা চৎখি। লৌবুক্তা থবক শুবা, লৌ উবা অসি য়াম্না ৱাবা অমসুং চাউথোকচবা থবক্নি, অদুবু নহারোলশিংদা অতোপ্পা খুদোংচাবা অমতা পীদে, থৌরাং অমতা পায়খৎতবা অসি অচুম্বা নত্তে।
প্রধান মন্ত্রীনা হায়খি ঙসিদি বিহারদা অচৌবা মহৈলোয়শঙ কয়া হাংদোকলে। হৌজিক এগ্রিকলচরেল কোলেজশিং, মেদিকেল কোলেজশিং, ইঞ্জিনিয়ারিং কোলেজশিং মশিং হেনগৎলক্লে। বিহারগী নহারোলশিংগী মঙলানশিং মঙফাওনবদা মতেং পাংনবা হৌজিক রাজ্য অসিদা আই.আই.তি, আই.আই.এম অমসুং আই.আই.আই.তি লৈরে। পোলিতেক্নিক ইন্সতিতুৎশিং মশিং শরুক অহুম হেনগৎহনবগী অমসুং অচৌবা য়ুনিভর্সিতি অনি, আই.আই.তি অমা, আই.আই.এম অমা, নিফ অমা অমসুং নেসনেল লো ইন্সতিতুৎ অমা বিহারদা হাংদোকপগীদমক মহাক্না বিহারগী চীফ মিনিস্তর থাগৎখি।
প্রধান মন্ত্রীনা হায়খি স্তার্দ অপ ইন্দিয়া, মুদ্রা য়োজনা অমসুং অসিগুম্বা স্কিমশিংনা বিহারগী নহারোলশিং মশানা মশাবু থবক পীজরে। হৌজিক বিহারগী সহরশিং অমসুং খুঙ্গংশিং হান্নদগী হেন্না ফজনা মৈ ফংলে। পৱার, পেত্রোলিয়ম অমসুং গ্যাস সেক্তরশিংগী অনৌবা মচাক-মথুমশিং শেমগৎলে, অওনবা কয়া পুরকপদগী মীয়ামগী পুন্সি হিংবদা লাইহল্লে অমসুং ইন্দস্ত্রিশিং অমসুং শেন-থুমগী ফিবম ফগৎলে। কোরোনা লাইচৎ মনুংদা পেত্রোলিয়মগা মরী লৈনবা থবকশিং হায়বদি রিফাইনারি প্রোজেকশিং, পোৎথোকশিং থিবা নৎত্রগা পুথোকপগা মরী লৈনবা প্রোজেকশিং, পাইপলাইনশিং, সিতি গ্যাস প্রোজেকশিং অমসুং অসিগুম্বা প্রোজেক কয়া য়াংনা থবক পায়খৎলি। লাক্লিবা নুমিৎশিংদা, প্রোজেক লিশিং ৮ হেনবগী লুপা করোর লাখ ৬ রোম চাদিং তৌগনি।
প্রধান মন্ত্রীনা হায়খি অতোপ্পা রাজ্যশিংদা থবক শুরুবা শিন্মীশিং হল্লক্লে অমসুং অনৌবা থবক কয়া ফংহল্লে। মালেমগী অচৌবা লাইচৎ মনুংদা ফাওবা লৈবাক অসি থবক লেপখিদে, মরুওইনা বিহার থবক লেপখিদে। লুপা করোর লাখ ১০০ হেনবগী নেসনেল ইনফ্রাস্ত্রকচর পাইপলাইন প্রোজেক অসিনা শেন-থুম তানবগী থবক হেনগৎহনবদা মতেং পাংলগনি। বিহার অমসুং নোংপোক ভারত চাউখৎপগী মরুওইবা মফম অমা ওইহন্নবা মী খুদিংমক থবক য়াংনা শুনবা মহাক্না তকশিনখি।


text:
২০১৯গী দিসেম্বর ৭-৮তা পুনেদা পাংথোকখিবা ৫৪শুবা দি জি পিশিং/আই জি পিশিংগী মীফমদা প্রধান মন্ত্রী শরুক য়াখ্রে। মীফম অসি লোইশিনবা থৌরমদা মহাক্না ৱা ঙাংখি। ইন্তিলিজেন্স ব্যুরোগী ওফিসরশিংদা শিংথানীংঙাই ওইবা থবক পাংথোকপগীদমক প্রধান মন্ত্রীনা প্রসিদেন্ত পুলিস মেদল য়েন্থোকখি।
প্রধান মন্ত্রীগী লমজিং মখাদা, মতম অমদা নোংমা খক পাংথোক্লম্বা থৌরম অসি ২০১৫দগী নুমিৎ ৩গী থৌরম ওইনা পাংথোক্তুনা লাকলি। মীফম অসি দিল্লিগী ৱাংমদগী লৈবাক্কী মফম কয়া পাংথোক্তুনা লাক্লি। প্রধান মন্ত্রী অমসুং হোম মিনিস্তর শরুক য়াদুনা মীফম অসিগী মওং হোংদোক্লে। মীফম মনুংদা থৌশিলশিং ফগৎহন্নবগী মতাংদা তোঙান-তোঙানবা মীফম মচাশিং পাংথোক্তুনা খন্নখি। লৈবাক মনুংগী তেরোরিজম, নক্সেলিজম, সাইবরগী অকিবশিং, রেদিকেলাইজেসন অমসুং নার্কো তেরোরিজম থেংননবা কোর গ্রুপ ১১ শেমদুনা মরুওইবা ৱাফম কয়া খন্নখি।
লৈবাক্কী পুলিস ফোর্সনা শান্তি থম্নবা পায়খৎলিবা থবকশিং থাগৎলদুনা প্রধান মন্ত্রীনা হায়খি মখোয়গী তুংদা লৈরিবা ইমুং-মনুংশিংগী মতেং ঐখোয়না কাওরোইদবনি। নুপী অমসুং অঙাংশিং য়াওনা খুন্নাইগী কাংলুপ খুদিংমক্কী থাজবা হেনগৎহন্নবা পুলিসকী মিংচৎ হেনগৎহনগদবনি। নুপীশিং অশোই-অঙাম থোকহনদনবা পুলিসকী থৌদাং য়াম্না চাউই।
প্রধান মন্ত্রীনা হায়খি কনফরেন্স অসিগী ৱাখল্লোল অসি পুলিস দিপার্তমেন্তশিংনা রাজ্যদগী হৌরগা জিলা থাক্কী পুলিস স্তেসনশিংদা য়ৌহনগদবনি। রাজ্যশিং অমসুং য়ু তিশিংনা চৎনরিবা খ্বাইদগী ফবা থবকশিংগী লিস্ত অমা শেমগদবনি।
মীচম মীয়ামগী ৱাখল্লোনশিং লৌরবা মতুংদা পুলিসকী থবক ফগৎহন্নবা তেক্নোলোজীনা ঐখোয়দা মতিক চাবা খুৎলায় পীবগীদমক প্রধান মন্ত্রীনা থাগৎখি।
সরকারগী এক্ত ইস্ত পোলিসীগী মরুওইবা অমা ওইরিবা অৱাং-নোংপোক রাজ্যশিং চাউখৎহন্নবা মহাক্কী অখন্নবা থৱায় য়াওবা অদু প্রধান মন্ত্রীনা ফোংদোকখি অমসুং চাউখৎ-থৌরাংগীদমক লমদম অসি অফবা মফম অমা ওইহন্নবা অখন্নবা থবক পায়খৎনবা হায়রিবা রাজ্যশিং অসিগী দি জি পিশিংদা মহাক্না তকশিনখি।
পুলিস ওফিসরশিংনা নোংম-নোংমগী মথৌশিং পাংথোক্নবা হোৎনবদা থেংনরিবা খুদোংচাদবশিং শকখঙবা উৎলদুনা প্রধান মন্ত্রীনা মহাক্কী ৱারোল অদু লোইশিনখি। মহাক্না হায়খি মখোয়না সিবিল সর্বিস এগজামশিং মায়োক্নবা মতমদা লৈখিবা থৌনা অমসুং ফিদমশিং অদু মখোয়না নিংশিংগদবনি অমসুং খু্ন্নাইগী খ্বাইদগী শোৎথরবা অমসুং শোল্লবশিংগী য়াইফনবা ৱাখল খনগদবনি।


text:
- হোম
- দিষ্ট্রিক্ট অসিদা 2011 মীকোক থীবা ফাওবদা লৈরিবা বাফমশিং
দিষ্ট্রিক্ট অসিদা 2011 মীকোক থীবা ফাওবদা লৈরিবা বাফমশিং
- ইম্ফাল বেষ্ট দিষ্ট্রিক্ট অসি ষ্টেট অসিগী কেপিটেল ওইরিবা ইম্ফালনা লৈরিবা তম্পাক্কী দিষ্ট্রিক্ট অমনি। স্কার কিঃমিঃ 517কি পাক চাউবা ওইদুনা দিষ্ট্রিক্ট অসিনা পাক চাউবগী মতুং ইন্না 7শুবা দিষ্ট্রিক্ট ওইরি অমদি দিষ্ট্রিক্ট অসিনা ষ্টেট অসিগী অপূনবা লমগী পাক চাওবগী চাদা 2.32 খক ওই। দিষ্ট্রিক্ট অসিদা লৈরিবা খুঙ্গং অসি 124নি অমদি মসিগী মনুংদা 17না মী তানদ্রিবা খুঙ্গংশিংনি।
- দিষ্ট্রিক্ট অসিদা মী তাবগী চাং অসি স্কার কিঃমিঃ 1দা যাম-া কূংনা মীওই 998 লৈদুনা ষ্টেট অসিগী ওইনা মী তাবগী চাং 128খক ওইরিবসিদগী যাম-া হেন্না বাংলি।
- ষ্টেট অসিগী অপূনবা মীশিংগী চাদা 18.1গী চাং দিষ্ট্রিক্ট অসিদা লৈরি অমদি অতৈ দিষ্ট্রিক্টশিংগা চাংদম-বদা দিষ্ট্রিক্ট অসিনা মকোক ওইরি।
- দিষ্ট্রিক্ট অসিদা নুপাঃনুপীগী/সেক্স রেসিও অসি নুপা 1000গী মনুংদা নুপী মশীংনা 1031 লৈদুনা ষ্টেটকি লৈরিবা চাং হাযবদি নুপা 1000দা নুপী 985 চাংদম-বদা যাম-া নীংথজনা হেল্লি।
- দিষ্ট্রিক্ট অসিগী লিতরেসি রেট অসি চাদা 86.1 ওইদুনা ষ্টেটকী ওইনা ওইরিবা চাদা 76.9দগী হেল্লি। দিষ্ট্রিক্ট অসিদা লৈরিবা সেদু্যল ত্রাইবশিংগী চাং অসি চাদা 89.8 ওইদুনা সেদু্যল কাষ্ট পোপুলেসনগী চাদা 81.1 ওইরিবসিদগী হেল্লি।
- দিষ্ট্রিক্ট অসিদা লৈরিবা সেদু্যল ত্রাইবকি মীশিং অসি শূপ-তগী চাদা 4.6 ওইদুনা ষ্টেটকি ওইরিবা চাদা 40.8 ওইরিবসিদগী যাম-া হঅ্রি। দিষ্ট্রিক্ট অসিদা লৈরিবা সেদু্যল কাষ্টকি মীশিংগী চাং অসি চাদা 3.2 ওইদুনা ষ্টেট অপূনবগী চাং চাদা 3.4 ওইরিবা অসিদগী খরতমক হঅ্রি।
- ষ্টেট অসিগী যুমথোং অমদা মীওই 5.1 চাং লৈরিবা অসিদগী দিষ্ট্রিক্ট অসিদদী যুমথোং অমদা মীওই 4.6 লৈদুনা খরখক্তমক হঅ্রি।
- দিষ্ট্রিক্ট অসিদা চহি 0.6 ফাওবগী মনুংদা লৈবা মীশিং অসি চাদা 11.9 ওইরি। মসি ষ্টেটকি ওইরিবা চাদা 14.2 চাং অসিদগী হঅ্রি অমদি মসিনা তাক্লিবসি অঙাং পোকপগী চাং অসি অতৈ দিষ্ট্রিক্টশিংদগী হৈঅ্।
- অপূনবা অঙাংগী মীশিংগী নুপাঃনুপী / সেক্স রেসিও অসি 949 ওইরি অমদি মসি দিষ্ট্রিক্ট ওইরিবা 1031গী রেসিও অসিদগী হৈঅ্। ষ্টেট অসিদা চহী 0-6 কী মীশিংগী সেক্স রেসিও 930নি।
- ষ্টেটকী ওইনা থবক যাওবগী চাং চাদা 45.6 চাং ওইবদা দিষ্ট্রিক্ট অসিগীনা চাদা 41.2 ওইরি। অপূনবা শি-্ীশিংগী চাদা 32.1না মপূং ওইনা থবক শূবা মীওহশিংগী চাং ওইরি। মার্জিনেল শি-্ীশিংগী মীশিংনা চাদা 9.1 ওইরি অমদি লেমহৌরিবা চাং অদুনা শি-্ী নত্তবশিংনা ওইরি।
- দিষ্ট্রিক্ট অসিদা তোঙান তোঙানবা থবকশূবা মীশিং চাদা 67.2 ওইদুনা মপূং ওইনা থবকশূবা মীশিংগী অযামা শরুক ওইরি । মনা-মশীং থাবা অমদি লৌউ-শিংউ তৌবা মীশিং চাদা মথংশিত্না 317.4 অমদি 6.0নি। যুমদা ই-দষ্ট্রি লিংদুনা থবক শূবা শি-্ীগী চাং অপূনবা শি-্ী মশীংগী চাংগী চাদা 9.3 ওইদুনা অতোপ্পা দিষ্ট্রিক্টশিংনা চাংচত্ অমদা 7.0 অসিগা চাংদম-বদা যাম-া বাংনা অনিশুবদা লৈরি।


text:
ঐহাক্কী মরূপ অমদি অমেরিকাগী রাস্ত্রপতি দোনাল্দ ত্রম্প,
অমেরিকান দেলীগেসনগী ইকায় খুম্নজরিবা মীহুৎশিং,
ইচল-ইচে অমসুং ইচিল-ইনাওশিং,
খুরুমজরী।
রাস্ত্রপতি ত্রম্প অমসুং মহাক্কী দেলীগেসনবু ভারত্তা অমুক হন্না তরাম্না ওকচরি। ঐহাক অখন্ননা নুংঙাইবা ফাওই মদুদি খোংচৎ অসিদা মহাক্না মহাক্কী ইমুং-মনুংগা লোয়ননা লাকপীরি। হৌখিবা থা নিপালদা রাস্ত্রপতি ত্রম্প অমসুং ঐহাক্কী মরক্তা মসিনা মঙারক শুবা উনবনি।
ঙরাং মোতেরাদা রাস্ত্রপতি ত্রম্পকী মমাংদা অমুক্তা ওইখিদ্রিবা অমসুং পুৱারী ওইরবা তরাম্না ওকপগী থৌরম অদু মতম পুম্নমক্তা নীংশিংদুনা লৈরগনি। ঙরাং মসি অমুক হন্না ময়েক শেংলে মদুদি অমেরিকা অমসুং ভারতকী মরী অসি শুপ্নতগী সরকার অনিগী মরক্তা লৈরিবা মরী অদু নত্তে, মসিদি পিপল-দাইবন্নি, পিপল-সেন্ত্রিক্নি। মরী অসি ২১শুবা চহীচাগী খ্বাইদগী মরুওইবা পার্তনরশিপকী মনুং চল্লি। মরম অসিনা রাস্ত্রপতি ত্রম্প অমসুং ঐহাক্না ঐখোয়গী লৈনরিবা মরীবু কমপ্রেহেনসিব গ্লোবেল স্ত্রেতেজিক পার্তনরশিপকী থাক্তা পুখৎনবা ৱারেপ লৌরে। মরীশিং অসি ফিভম অসি য়ৌনা পুরকপদা রাস্ত্রপতি ত্রম্পকী মমল নায়দ্রবা থৌদাং য়াওরি।
মরূপশিং,
ঙসি ঐখোয়গী খন্ন-নৈনখিবদা ঐখোয়না পার্তনরশিপ অসিগী মরুওইবা খুদিংমক্তা পোজিতিব ওইবা মওংদা খন্ন-নৈনরে- মদুনা দিফেন্স অমসুং সেক্যুরিতী ওইগেরা, ইনর্জীদা স্ত্রেতেজিক পার্তনরশিপ ওইগেরা, তেক্নোলোজীদা কোওপরেসন ওইগেরা, গ্লোবেল কনেক্তিবিতী ওইগেরা, ত্রেদ রিলেসনশিং ওইগেরা নত্ত্রগা প্রজাশিংগী মরক্তা লৈনরিবা মরী ওইগেরা। ভারত অমসুং অমেরিকাগী মরক্তা হেঙ্গৎলক্লিবা দিফেন্স অমসুং সেক্যুরিতীগী কোওপরেসন অসি ঐখোয়গী স্ত্রেতেজিক পার্তনরশিপকী য়াম্না মরুওইবা শরুক অমনি। মোদর্ন দিফেন্স ইক্বিপমেন্ত অমদি প্লেতফোর্মশিংদা তেংবাং পীনবনা ভারতকী দিফেন্স কেপেবিলিতী হেঙ্গৎলে। ঐখোয়গী দিফেন্স মেন্যুফেকচররশিং অমনা অমগী সপ্লাই চেনগী শরুক ওইরক্লি। ভারতকী ফোর্সশিংনা ঙসি য়ু.এস.কী ফোর্সশিংগা লোয়ননা খ্বাইদগী য়াম্না ত্রেনিং অমসুং এক্সরসাইশিং তৌরি। হৌখিবা চহী খরদা ঐখোয়গী লান্মীশিংগী মরক্তা ইন্তেরোপেরাবিলিতীদা অমুক্তা ওইখিদ্রিবা মওংদা হেঙ্গৎলে।
মরূপশিং,
মতৌ অসুম্না ঐখোয়না ইশাগী হোমলেন্দশিংগী সেক্যুরিতী অমসুং ইন্তর্নেস্নেল ক্রাইম থেংননবগীদমকসু তেংবাং পীনবা হেঙ্গৎহল্লে। ঙসি হোমলেন্দ সেক্যুরিতীদা লৌখিবা ৱারেপনা তেংবাং পীনবা অসি হেন্না মপাঙ্গল কনখৎহল্লগনি। তেররবু তেংবাংলিবশিং লাকশিন্নবগীদমক ঙসি ঐখোয়না ঐখোয়গী হোৎনরিবশিং হেঙ্গৎহন্নবা ৱারেপ লৌরে। রাস্ত্রপতি ত্রম্পনা দ্রগস অমসুং ওপিয়োইদ ক্রাইসিস লান্থেংনববু প্রায়োরিতী পীরি। ঙসি ঐখোয়গী মরক্তা দ্রগ ত্রেফিক্কিং, নার্কো-তেরোরিজম অমসুং ওর্গনাইজ ক্রাইমগুম্বা অরুবা সমস্যাশিংগী মরমদা অনৌবা মেকানিজম অমদসু য়ানবা পুরকখ্রে।
মরূপশিং,
মতম খরগী মমাংদা লিংখৎখিবা ঐখোয়গী স্ত্রেতেজিক ইনর্জী পার্তনরশিপ মপাঙ্গল কনখৎলক্লি অমদি লম অসিদা নাকল অনিমক্কী ইনবেস্তমেন্ত হেঙ্গৎলে। থাউ অমসুং গ্যাসকীদমক অমেরিকা ভারতকী য়াম্না মরুওইবা সোর্স অমা ওইরে। হৌখিবা চহী মরিদা ঐখোয়গী অপুনবা ইনর্জী ত্রেদ চাউরাক্না বিলিয়ন দোলর ২০ ওইখি। রিন্যুয়েবল ওইগেরা নত্ত্রগা ন্যুক্লিয়র ইনর্জী ওইগেরা ঐখোয়গী কোওপরেসন্দা অনৌবা ইনর্জী ফংলি।
মরূপশিং,
মতৌ অসুম্না, ইন্দস্ত্রী ৪.০ অমদি ২১শুবা চহীচাগী অতোপ্পা মতোল লোমখৎলক্লিবা তেক্নোলোজীদসু ইন্দিয়া-য়ু.এস. পার্তনরশিপ, ইনোবেসন অমসুং ইন্তর্প্রাইজকী অনৌবা মফম অমা শেমগৎলি। ইন্দিয়ন প্রোফেস্নেলশিংগী তেলেন্তনা অমেরিকান কম্পেনীশিংগী তেক্নোলোজী লীদরশিপ্পু চেৎশিলহল্লি।
মরূপশিং,
ভারত অমসুং অমেরিকানা ইকোনোমিক সেক্তরদা ওপন্নেস অমসুং ফেয়ার অমসুং বেলেন্স ত্রেদকীদমক ৱারেপ লৌরি। হৌখিবা চহী অহুমদা ঐখোয়গী লৈবাক অনিগী ওইবা ললোন-ইতিক্তা দিজিৎ অনি হেঙ্গৎলে। করিগুম্বা ইনর্জী, সিভিল এয়ারক্রাফ, দিফেন্স, অমসুং হায়র এজুকেসন লৌরগদি হৌখিবা চহী মরি-মঙাদা শুপ্নতংগী সেক্তর মরি অসি খক্তনা ভারত-অমেরিকাগী ইকোনোমিক রিলেসনশিংদা চাউরাক্না বিলিয়ন দোলর ৭০গী থৌদাং লৌখি। মসিগী মনুংদা কয়া অমদি রাস্ত্রপতি ত্রম্পকী নীতিশিং অমসুং ৱারেপশিংনা মরম ওইদুনা ওইথোক্লিবনি। ঐহাক্না মপুংফানা থাজবা থম্লি মদুদি লাক্কদৌরিবা মতমশিংদা ফিগর অসি য়াম্না হেঙ্গৎলগনি। নাকল অনিগী ওইবা ললোন-ইতিক্কী মতাংদা ঐখোয়গী কম্মর্স মন্ত্রীশিংগী মরক্তা কাননিঙাই ওইবা মওংদা ৱারী শানখ্রে। ঐখোয়না অচৌবা ত্রেদ দিল অমগীদমক য়ানবা পুরকপা হৌবদসু অয়াবা পীখ্রে। ঐখোয়না আশা তৌরি মদুদি ম্যুচুএল ইন্তরেস্ততা মসিগী অফবা মহয় ফংলগনি।
মরূপশিং,
মালেমগী থাক্তা ভারত অমসুং অমেরিকাগী তেংবাং অসি ঐখোয়গী কমন দেমোক্রেতিক ভেল্যুশিং অমসুং ওবজেক্তিবশিংদা য়ুম্ফম ওইরি। মরুওইনা ইন্দো-পেসিফিক অমসুং গ্লোবেল কমন্সতা রুল বেজ ইন্তর্নেস্নেল ওর্দরগীদমক তেংবাং অসি অখন্ননা মরু ওইরি। ঐখোয়গী লৈবাক অনি অসিনা মালেমদা কনেক্তিবিতী ইনফ্রাস্ত্রকচরগী দিবেলপমেন্তদা সস্তেনেবল অমসুং ত্রান্সপরেন্ত ফাইনান্সিংগী মরুওইবা য়ানবা পুরক্লে। ঐখোয়না য়ানবা পুরক্লিবা অসি অমনা অমগী কান্নবা খক্তা নত্তে মসি মালেমগী কান্নবনি।
মরূপশিং,
ভারত অমসুং অমেরিকাগী অসিগুম্লবা থোইদোক হেন্দোকপা মরূপ ওইবগী মরীগী খ্বাইদগী মরুওইবা য়ুমফমদি ঐখোয়গী প্রজাশিংগী মরক্তা লৈনরিবা মরীশিংনি। মদুনা প্রোফেস্নেলশিং ওইগেরা নত্ত্রগা মহৈরোইশিং ওইগেরা, অমেরিকাদা ইন্দিয়ান দাইস্পোরাগী মসিদা খ্বাইদগী চাউবা থৌদাং য়াওরি। ভারতকী এম্বাসেদরশিং অসিনা মখোয়গী তেলেন্ত অমসুং হোৎনবনা অমেরিকাগী ইকোনোমীদা থৌদাং য়াবতা নত্তনা মখোয়গী দেমোক্রেতিক ভেল্যুশিং অমসুং চাউখৎলবা কলচরনা অমেরিকাগী সমাজপুসু ইনাক খুলহল্লি।
মরূপশিং,
মায়কৈ পুম্নমক অসিদা ঐখোয়গী মরীশিংবু হেন্না চেৎশিলহনবদা রাস্ত্রপতি ত্রম্পকী খোংচৎনা পুৱারী ওইরবা থৌদাং লৌরি। অমুক হন্না ঐহাক্না রাস্ত্রপতি ত্রম্পপু ভারত্তা লেংবীরকপগীদমক, অমসুং ভারত-অমেরিকা মরীশিংবু অনৌবা অৱাংবা থাক্তা য়ৌহনবীবগীদমক থমোয়দগী থাগৎপা ফোংদোকচরি।
অদোম্বু থাগৎচরি।
राष्ट्रपति ट्रम्प और उनके डेलीगेशन का भारत में एक बार फिर हार्दिक स्वागत है। मुझे विशेष ख़ुशी है की इस यात्रा पर वो अपने परिवार के साथ आए हैं।— PMO India (@PMOIndia) February 25, 2020
पिछले आठ महीनों में राष्ट्रपति Trump और मेरे बीच ये पाँचवी मुलाक़ात है: PM @narendramodi pic.twitter.com/iejCGJO0OR
कल मोटेरा में राष्ट्रपति Trump का unprecedented और Historical Welcome हमेशा याद रखा जाएगा ।— PMO India (@PMOIndia) February 25, 2020
कल ये फिर से स्पष्ट हुआ कि अमेरिका और भारत के संबद्ध सिर्फ दो सरकारों के बीच नहीं हैं, बल्कि People-driven हैं, People-centric हैं: PM @narendramodi pic.twitter.com/WxD69RpUpg
यह संबंध, 21वीं सदी की सबसे महत्वपूर्ण पार्टनरशिप्स में है।— PMO India (@PMOIndia) February 25, 2020
और इसलिए आज राष्ट्रपति Trump और मैंने हमारे सम्बन्धों को Comprehensive Global Strategic Partnership के स्तर पर ले जाने का निर्णय लिया है: PM @narendramodi pic.twitter.com/Mt3UsybfCj
आतंक के समर्थकों को जिम्मेदार ठहराने के लिए आज हमने अपने प्रयासों को और बढ़ाने का निश्चय किया है: PM @narendramodi pic.twitter.com/TDHc1lYtFc— PMO India (@PMOIndia) February 25, 2020
President Trump ने ड्रग्स और ओपी-ऑयड crisis से लड़ाई को प्राथमिकता दी है। आज हमारे बीच Drug trafficking, narco–terrorism और organized crime जैसी गम्भीर समस्याओं के बारे में एक नए mechanism पर भी सहमति हुई है: PM @narendramodi pic.twitter.com/pkrfi2C0NQ— PMO India (@PMOIndia) February 25, 2020
कुछ ही समय पहले स्थापित हमारी Strategic Energy Partnership सुदृढ़ होती जा रही है। और इस क्षेत्र में आपसी निवेश बढ़ा है।— PMO India (@PMOIndia) February 25, 2020
तेल और गैस के लिए अमेरिका भारत का एक बहुत महत्वपूर्ण स्त्रोत बन गया है: PM @narendramodi pic.twitter.com/tpgeAOGlxB
Industry 4.0 और 21st Century की अन्य उभरती टेक्नालजीज़ पर भी इंडिया-US partnership, innovation और enterprise के नए मुक़ाम स्थापित कर रही है।— PMO India (@PMOIndia) February 25, 2020
भारतीय professionals के टैलेंट ने अमरीकी companies की टेक्नॉलजी leadership को मजबूत किया है: PM @narendramodi pic.twitter.com/wEelu2QWTv
पिछले तीन वर्षों में हमारे द्विपक्षीय व्यापार में double-digit growth हुई है, और वह ज्यादा संतुलित भी हुआ है: PM @narendramodi— PMO India (@PMOIndia) February 25, 2020
वैश्विक स्तर पर भारत और अमरीका का सहयोग हमारे समान लोकतांत्रिक मूल्यों और उद्देश्यों पर आधारित है।— PMO India (@PMOIndia) February 25, 2020
ख़ासकर Indo-Pacific और global commons में Rule based international order के लिए यह सहयोग विशेष महत्व रखता है: PM @narendramodi
वैश्विक स्तर पर भारत और अमरीका का सहयोग हमारे समान लोकतांत्रिक मूल्यों और उद्देश्यों पर आधारित है।— PMO India (@PMOIndia) February 25, 2020
ख़ासकर Indo-Pacific और global commons में Rule based international order के लिए यह सहयोग विशेष महत्व रखता है: PM @narendramodi
भारत और अमरीका की इस स्पेशल मित्रता की सबसे महत्वपूर्ण नींव हमारे people to people relations हैं।— PMO India (@PMOIndia) February 25, 2020
चाहे वो professionals हों या students, US में Indian Diaspora का इस में सबसे बड़ा योगदान रहा है: PM @narendramodi


text:
ঊখ্রূল ডিস্ট্রিক্ট অসি মনিপুরগী অৱাং থংবা সরুক্ত লৈবা, মহৌসাগী ফজবনা থল্লবা চীংগী ডিস্ট্রিক্ট অমনি।ডিস্ট্রিক্ট অসি ফজবা মচু কয়ানা লৈতেংবা তাংখুল জাতিনা নমনা তাই অদুগা কুকি অমদি অতৈ জাতিশিংনা মশিং য়ামদনা খুন্দাই।
ঊখ্রূল ডিস্ট্রিক্ট অসি অহান্বা ওইনা সব-ডিভিজন অমা ওইনা শক ১৯১৯ ব্রিটিস-ইন্দিয়াগী মতমদা শেমখি। শক ১৯৬৯ দা ইন্দিয়া গোভর্মেন্টনা মনিপুর-ইস্ট হায়না মমিং থোন্দুনা ডিস্ট্রিক্ট অমগী থাক্তা ওনখত্খি, অদুগা শক ১৯৮৩ দা তেংনৌপল অমসুং চান্ডেল ডিস্ট্রিক্টকী শরুক খাইদোকখি, ডিসেম্বরগী তাং ৮, ২০১৬ তনা কামজোং ডিস্ট্রিক্ট খাইদোকখিদুনা হৌজিক ওইরিবা ডিস্ট্রিক্টকী শরুক অসি ওইরকখি।
ডিস্ট্রিক্ট অসিদা সব-ডিভিজন ৪ রুরেল ডিভলপমেন্ট ব্লোক ৪ গা চানানা লৈরি। ডিস্ট্রিক্ট অসি কামজোং ডিস্ট্রিক্ট য়াওরিঙৈদা পাক চাউব স্ক্বার কিমি ৪,৫৪৪ ওইরম্মী, শক ২০১১ গী মীকোক থীবদা মীশিংনা ১,৮৩,৯৯৮ ওইখি, অদুগা লাইরিক হৈবগী চাংনা চাদা ৮১.৪ ওইরি।
ঊখ্রূল ডিস্ট্রিক্টকী অৱাংদা নাগালেন স্টেট লৈরি, নোংপোক্ত ময়ান্মার, মখাদা কামজোং ডিস্ট্রিক্ট অদুগা নোংচুপতনা কাংপোকপী অমদি সেনাপতি ডিস্ট্রিক্ট লৈরি। ডিস্ট্রিক্ট অসি চীংগী সরুক ঙাক্তনা ওই, ৱাংবগী চাংনা সমুদ্র ইমাঈদগী মিঃ ৯১৩ দগী ৩১১৪ ফাওবনা ওইরি। ডিস্ট্রিক্ট হেডক্বাটর অসি ইম্ফালদগী কিমি ৮৪ রোম লাপনা লৈ, অচমবা বসতা চৎপদা পুং ৩ ফাওবা চঙবা য়াই।
মফম অসি মনিপুরগী মফম অতৈগা চাংদম্নবদা থোইদোক্না ইংবা অমদি য়াম্না নুঙাইব মফম অমনি অইংবগী চাং অসি ৩ºC তগী ৩৩ºC ফাওবা ওই। নোংজুগী চাংনা চাংচৎতা ১,৭৬৩.৭ মিমিঃ (১৯৯১) নি। ঊখ্রূল ডিস্ট্রিক্ট ময়োন অসি সমুদ্র ইমাঈদগী মিঃ ২,০২০ ৱাংই।


text:
প্রধান মন্ত্রী শ্রী নরেন্দ্র মোদীনা ভিদিও কনফরেন্সকী থোংদা বুদ্ধ পুর্নিমাদা পাংথোক্লিবা বেসাক গ্লোবেল সেলেব্রেসনগী থৌরমদা মরু ওইবা ৱারোল পীখ্রে। ইকাই খুম্নরবা মহাসংঘগী মেম্বরশিং, নেপাল অমসুং শ্রী লঙ্কাগী প্রধান মন্ত্রী, কেন্দ্রগী মন্ত্রী প্রহলাদ সিংহ অমসুং কিরেন রিজিজু, ইন্তরনেস্নেল বুদ্ধিস্ত কনফিদরেসনগী জেনরেল সেক্রেতরী ধম্মপিয়াসু থৌরম অদুদা শরুক য়াখি।
থৌরম অসিদা ৱা ঙাংলদুনা প্রধান মন্ত্রীনা হায় বেসাক অসি লোর্দ বুদ্বগী পুন্সি অমসুং মহাক্না ঐখোয়গী গ্রহ অসিগী য়াইফনবা খল্লম্বা অফবা ৱাখল্লোনশিং অমসুং কত্থোক্লম্বশিং অদুবু নীংশিংবা ওইনা পাল্লন তৌবা নুমিৎ অমনি। মহাক্না মখা তারদুনা হায় হৌখিবা চহিগী বেসাক নুমিৎকী প্রোগ্রাম অদু কোবিদ-১৯ লাইচৎকী মায়োক্তা মীওইবা খুন্নাইনা লান্থেংনবদা মাংজিল থারিবা ফ্রন্ত-লাইন ৱার্কর পুম্নমক্তা কত্থোকখি। চহি অমগী মতুংদসু কোবিদ-১৯ লাইচৎ অসি ঐখোয়গী ইরক্তা অদুমক লৈখি, ভারত য়াওনা লৈবাক কয়ানা মসিগী অনিশুবা ৱেব মাইয়োক্নখি। মহাক্না হায় পুন্সিদা অমুক্তং থোকপা লাইচৎ অসিনা মীওই কয়াদা অৱাবা পীরি অমসুং লৈবাক খুদিংদা চৈথেং ফংহনখি। মহাক্না হায় লাইচৎনা শেন্মীৎলোন্দা পীরিবা শাফু অসি চাউই অমসুং ঐখোয়গী গ্রহ অসি কোবিদ-১৯গী মতুংদা মহৌশাগা মান্নররোই। মহাক্না হায় লাইচৎ অসিগী মরমদা হেন্না খঙবা হেনগৎপা অসিনা লাইচৎ অসিবু থেংননবা ঐখোয়গী লালোং মপাঙ্গল কনখৎহল্লিবা অমসুং বেক্সিন পুথোকহল্লিবা অসিগুম্বা হৌখিবা চহি অসিদা শীংথানীংঙাই ওইনা ফগৎপা কয়া লৈখ্রে, হায়রিবা অসি পুন্সিশিং কনবদা অমসুং লাইচৎ অসি মাইথিবা পীবদা তশেংনা মরু ওইরিবা অমনি। মহাক্না চহি অমগী মনুংদা কোবিদ-১৯ বেক্সিনশিং পুথোক্নবা বিজ্ঞানিকশিংনা হোৎনরিবা অসিবু থাগৎপা ফোঙদোকখ্রে অমসুং মসিনা মীওইবগী অখাং কনবা অমসুং হোৎনবা কনবগী শক্তি অদু উৎখ্রে হায়না হায়খ্রে।
প্রধান মন্ত্রীনা হায় লোর্দ বুদ্বগী পুন্সিদা মঙাল পীখিবা মরি অদুনা মহাক্কী পুন্সিবু মীওইবগী অৱাবা কোকহন্নবা কত্থোকপগী অপাম্বা অদু পোকহনখি। মহাক্না হায় হৌখিবা চহিদা হীরম অসিদা মীওই কয়া অমসুং ওর্গনাইজেসনশিং থোরকখি অমদি মীওইবগী অৱাবা কোকহন্নবা পাঙথোকপা য়াবা খুদিংমক পাঙথোকখি। মালেমদা লৈরিবা বুদ্ধিস্ত ওর্গনাইজেসনশিং অমসুং বুদ্ধা লাইনিং চৎপশিংনা ইক্বিপমেন্ত অমসুং মচাক-মথুমশিং পুকচেল চাউনা কৎখি। মহাক্না হায় খোঙথাংশিং অসি লোর্দ বুদ্ধনা তাকপীরম্বা ভৱতু সব্ব মঙ্গলম (থৌজাল, মীনুংশিং অমসুং পুম্নমক্কী য়াইফবা) অসিগী মখাদা পাঙথোকখি।
প্রধান মন্ত্রীনা হায় কোবিদ-১৯ লান্থেংনরিঙৈদা মীওইবা খুন্নাইনা অইং-অশাদা অহোংবা লাকপা অসিনচিংবা অতৈ শীংনবশিং অসিগী মতাংদসু কাওরোইদবনি। মহাক্না হৌজিক মতমগী মীওইশিংগী থৌশাদবা পুন্সি মহিং অসিনা তুংগী চারোনশিংদা খুদোংথিবা থোকহল্লি হায়না ফোঙদোকখি অমসুং ঐখোয়গী গ্রহ অসিদা শোকহনদনবা ৱারেপ লৌখি। লোর্দ বুদ্ধনা মহৌশা ইমাবু চাউনা ইকাই খুম্নবা মওংগী পুন্সিদা মীৎয়েং থম্লমখি হায়না মহাক্না হায়খ্রে। পেরিসকী পন্দমশিং ফংনবা চংশিল্লিবা অচৌবা ইকনোমী খরগী মনুংদা ভারতসু য়াওরি হায়না মহাক্না লাউথোকখ্রে। মহাক্না হায় ভারতকী ওইনা সস্তেনেবল লিবিং অসি অচুম্বা ৱাহৈগী ৱা খক্তা নত্তনা অসি অচুম্বা খোঙথাংসু ওইরি।
গৌতমা বুদ্ধগী পুন্সি অসি শন্তি, ইং-চিকপা অমসুং পুন্না হিংমিন্নবগী মতাংদনি হায়না প্রধান মন্ত্রীনা ফোঙদোকখ্রে। অদুবু ঙসিদি ফত্তবা শন্দোকপা, অকি-অখং অমসুং ৱাখল য়াওদনা অকাই অতোই থোকহনবদা য়ুম্ফম ওইবা শক্তিশিং লৈরি। মহাক্না হায় অসিগুম্বা শক্তিশিং অসিনা লিবরেল দেমোক্রেতিক প্রিন্সিপলশিংদা থাজবা থমদে অমসুং মীনুংশিদা থাজবা পুম্নমক্না পুনশিন্দুনা অকি-অখং অমসুং রেদিকেলাইজেসন অসিবু মাইথিবা পীয়ু হায়না ফোঙদোকখি। মহাক্না হায় লোর্দ বুদ্ধনা তাকপীরম্বশিং অমসুং খুন্নাইদা ৱায়েল পীবগী মরু ওইবা অসিনা মালেমবু পুনশিন্নবা শক্তি অমা ওইবা য়াই।
প্রধান মন্ত্রীনা হায় লোর্দ বুদ্ধ অসি মালেম পুম্বগী মঙালনা থল্লবা রিজর্বর ওইরমখি। মঙোন্দগী ঐখোয় পুম্নমক্না মতম মতমগী ওইনা মঙাল অদু লৌদুনা মীনুংশিং, মালেমগী ওইনা থৌদাং মশক খঙবা অমসুং য়াইফবা পুরক্নবা লম্বীদা চংশিনবা য়াই। মহাত্মা গান্ধীনা হায়রম্বা “বুদ্ধনা ঐখোয়না মপাল থোংবু নাথৈদুনা অচুম্বা অমসুং নুংশিবা অসিগী মাইপাকপদা থাজবা থম্মু হায়না তম্বীখি” হায়না ফোঙদোক্লম্বা অদু পুথোক্লদুনা প্রধান মন্ত্রীনা মীপুম খুদিংদা লোর্দ বুদ্ধগী ৱাখল্লোনশিংদা মখোয়না থাজবা থম্বা অদু অমুক হন্না থম্নবা হায়খ্রে।
প্রধান মন্ত্রীনা অহানবা রেস্পোন্দরশিং, ফ্রন্ত-লাইন হেল্থ কিয়র ৱার্করশিং, দোক্তরশিং, নর্সশিং অমসুং ভোলুন্তিয়রশিংনা নুমিৎ খুদিংগী অতৈবু শেবা তৌনবা মখোয়গী পুন্সিশিংবু খুবাক্তা হাপতুনা ওইজবা থাদোক্তুনা হোৎনরিবা অসিগীদমক থাগৎপা ফোঙদোকখ্রে। মহাক্না অৱাবা নংখ্রবা অমসুং মখোয়গী ইমুং-মনুংশিং কাইনখ্রবশিংদা অৱাবা ফোঙদোকখ্রে।


text:
ইম্ফাল, সেপ্টেম্বর ২১ : মণিপুরনা কুমজা ১৯৪৯দা লৈবাক অসিগী শরুক অমা ওইনা য়াওশিনবগী মর্জর এগ্রিমেন্ট খূৎয়েক পীনরুবা মতুংদগী ঙসি ফাওবদা ওইরক্লিবা ফীভমশিং
ইম্ফাল, সেপ্টেম্বর ২১ : মণিপুরনা কুমজা ১৯৪৯দা লৈবাক অসিগী শরুক অমা ওইনা য়াওশিনবগী মর্জর এগ্রিমেন্ট খূৎয়েক পীনরুবা মতুংদগী ঙসি ফাওবদা ওইরক্লিবা ফীভমশিংগী মতাংদা নোংমগী ওইবা খন্ন-নৈনবা থৌরম অমা এমসু, অমকিল অমসুং য়ু পি এফনা পূন্না শীন্দুনা দি এম য়ুনিভার্সিটিগী কেম্পাসতা লৈবা এমসু ময়াম লোয়শঙগী মাল্টিপার্পাজ হোলদা পাঙথোকখ্রে।
খন্ন-নৈনবা অসিদা রিসোর্স পার্সন ওইখিবা রিমসকী বাইও ষ্টেটিষ্টিক্স ডিপার্টামেন্টকী হেদ প্রোফেসর আর কে নরেন্দ্রনা হায়, মণিপুরনা মর্জর এগ্রিমেন্ট খুৎয়েক পীরবা মতুং কুমজা ১৯৫০-৫১ গী মতমদগী মণিপুরদা মীশিং হেনগৎলকপদগী হৌজিকসু লেপ্তনা হেনগৎলক্লি। বৃটিশনা মণিপুর থাদোক্লম্লবা মতুং সেপ্টেম্বর ২১, ১৯৪৯ দা মর্জর এগ্রিমেন্ট খূৎয়েক পীনরবা মতুংদা ওইরক্লিবা ফীভমশিং অসি সাইন্টিফিক ওইবা মওংদা নৈনবা চংই। মণিপুরগী জিওগ্রাফিকেল লোমদা য়েংলবসু ষ্টেট অসিদা চঙলক্লিবা মীওইশিং মশক খঙনবগী লো অব ফোরেন্নার পার্মিট সিষ্টেম চৎনদুনা লাকই। মতমদুদা লৈরম্বা ফোরেন্নার পার্মিট অসিনা মণিপুরদা কয়াম কুইনা লৈগদবনো হায়বদুসু খঙলম্মী। অদুবু মতম অদুগী চীফ কমিশনার হিমটনা পার্মিট অদু লৌথোকপদগী কুমজা ১৯৫১ দা মণিপুরগী মীশিং খংহেন হেনগৎলকখি। মরম অসিনা হৌজিক্তি ঈশিং ঈচাওগুম্না হেনগৎলক্তুনা লমদম অসিগী য়েলহৌমীদা চৈথেং ফংলে হায়খি।
লৈফম চিনবা হেনগৎলক্লে, খুনগী মমিংদা তোঙান্না থোনবা হেনগৎলক্লে। খুন মশীং হেনগৎলকপা হায়বসি মীশিং হেনগৎলকপগী খুদমনি। মতম অদুগী ফোরেন্নার পার্মিট সিষ্টেম লৌথোকখিবগী চৈথেং অদুসু মায়োক্নরে। হৌজিক মণিপুরদা মীশিং হেনগৎলকপগী থেংনরিবা অসি সিষ্টেম অনীদনি। অহানবা সিষ্টেমনা ইন্টারনেলগীনি অদুগা অনীশুবা সিষ্টেমনা এক্সটার্নেলদগীনি। মহৌশাদগী লৈমিন্নরক্লবা য়েলহৌমীশিংনা চীং অমসুং তমদা লৈমিন্নরকপদা মান্নদবা থাক অমদগী নুংশিনদবা লাকপসিদা তংদু লৈতাদবা থোকহল্লে। মসিদা য়েলহৌ ফুরুপ খুদিংমক মান্নবা থাক অমদা লাক্লবা মতমদা তংদু লৈতাবা ফীবম ওইহল্লক্কদৌরিবনি হায়খি।
রেকোর্ডকী মতুংইন্না হৌজিক মীশিং য়াম্না হেনগৎলক্লিবশিংগী মনুংদা অকক্নবা ফুরুপ অনীগী মীওইশিং য়াওরি। মপূং ওইবা ফুরুপকী ওইনদি মশীং হন্থরে হায়বা য়াই। কুমজা ১৯৫১গী রেকোর্ডতগীনা ২০১১ ফাওবগী ওইবা রেকোর্ডতি ষ্টেট অসিনা দিষ্ট্রিক্ট ৯ খক্তমক লৈরিঙৈগীনি। কুমজা ১৯৫১ দা সেনাপতিদা মীশিং ৮.০৬ লৈরম্বা অদু ২০১১ দা ১৬.৭৮ দা হেনগৎলকখি। তমেংলোংদসু ৫.৮০ লৈরম্বদগী খরা হেনগৎলক্লবসু য়াম্বদি ওইদ্রি। চুড়াচান্দুপুরদনা ৭.৭গী চাংদা লৈরম্বদগী ৯.৬তা লৈরে। চান্দেলদসু ৪.৬ কী চাংদা লৈরম্বা অদু ৫.০৪দা রৈরে। অদুম ওইনম উখ্রুলগী ওইনদি চাদা ৭কী চাংদা লৈরম্বদগী হন্থরে হায়খি।
চীংগী ওইনা লৈরম্বা মীশিংগী চাং অসি চাদা ৩২.৮৬ ওইরম্বদু হৌজিক্তি৪২দা হেনগৎলকখ্রে। অদুগা তম্পাক্কী ওইনা ইম্ফাল ইষ্ট, ওয়েষ্ট হায়বা লৈত্রিঙৈদা পুল্লগা মীশিংগা চাং চাদা ৩০.৯৫ ওইরম্বদু হৌজিক্তি হন্থরকপগা লোয়ননা কুমজা ২০০১ গী মীকোক থিবদনা অমুক্কসু হন্থরে হায়খি। কুমজা ১৯৬১ দা চীংগী লমদা খুন ১২৮৮ খক্তা লৈরম্বদু কুমজা ২০১১ দদি চাদা ২.৮২ গী চাংদা খুনশিংগী মশীং হেনগৎলকখ্রে হায়খি।
ওইরক্লিবা ফীভম অসি লৈঙাক্নসু য়েংশিনবা চঙই। লোয়ননা খুন মশীং হেনগৎলক্লিবা অসি মতৌ করম্না হোংলকপা অওনবনো হায়বদুসু য়েংশিনগদবনি। লৈমিন্নিরিবা ফুরুপশিংগী মনুংদা অকক্নবা ফুরুপ অনীখক্কী মীওইশিংনা খ্বাইদগী মশীং য়াম্না মীশিং হেনগৎলকপা ওইরি। পুম্নমক অসি লৈরিবা ডাটা/রেকোর্ডকী মতুংইন্ননি। সেন্সস রিপোর্ট হায়বসিদা মশাগী অশেংবা হৌরকফম শেংনা ইবা নত্তে। হংলুবদা মফম অমদগীনি হায়রগসু হেক্তা য়াই। অদুবু মখোয়গী অশেংবা হৌরকফম খঙদ্রগদি ভোট থাদবা য়াবগী রাইট ফাওবা পীরোইদবনি হায়খি।
থৌরম অসিদা শরুক য়াখিবা অমকিলগী প্রেসিডেন্ট লৌরেম্বম ঙানবীনা হায়, সেপ্টেম্বর ২১, ১৯৪৯দা নিংথৌনা ঙম্মী হায়দুনা মর্জর এগ্রিমেন্ট খুৎয়েক পীরগসু থবক অদু তৌফম থোক্তবা অমদি তুংদা নীংঙমদবা লাক্কনি হায়বসি ইন্দিয়া লৈঙাক্না খঙফম থোকপনি। বৃটিশতগী নীংতম্লবা মতুংদা ঐখোয়গী কন্সটিট্যুসন লৈজদুনা এসেমব্লি ফাওবা লৈজরম্লবা লৈবাকনি। নিংথৌ লৈবা লৈবাক ওইরবসু অওনবগী মতুংইন্না ইলেক্সন তৌদুনা মীয়ামগী মীহুৎনা লৈঙাকখিবা মতমনি। মসিদা নমথাক তৌরগা মর্জর এগ্রিমেন্টতা খূৎয়েক পীহল্লগা অক্টোবর ১৫, ১৯৪৯ দা লৈবাক অসিদা তিল্লে হায়না লাউথোরকখিবনি। মরম অসিনা নুমি’ অসিবু অমম্বা নুমিৎ হায়না পাঙথোক্লিবসি মখা তানা অদুমক পাঙথোকখিগনি হায়খি।
এমসুগী প্রেসিডেন্ট হাওবিজম চলাম্বনা হায়, সেপ্টেম্বর ২১, ১৯৪৯গী মর্জর এগ্রিমেন্ট করিনো হায়বসি খঙদবা কয়া লৈবদগী মসিবু খঙহন্নবগীদমক ঙসিগী খন্ন-নৈনবগী থৌরম অসি পাঙথোকপনি। ঐখোয়গী হৌখিবা পুৱারী খঙদ্রগদি মরৈবাক নুংশিবা অমসুং মলৈবাক নীংবা ঙম্লোই। নিংথৌ পাল্লিঙৈদা নিংথৌ মচাশিংগী লান কয়াদা লিংজেল মান্নদবদগী অৱাগী মখূত্তা অৱাবা নংলুরে। নুপী কয়া ইকায়খুম্নবা মাঙহনবগা লোয়ননা মীওই কয়া হাৎখিবা লৈখ্রে। কুমজা ১৮৯১ দা বৃটিশকী মখাদা লৈবা পামদবদগী এঙলো মণিপুরী লান থোকখিবনি। অদুবু কুমজা ১৯৪৯ নম্ফুদা বোধচন্দ্রবু নমথাক শরৌ লাং শিন্দুনা শিলোংদা কৌরগা মর্জর এগ্রিমেন্টদা খূৎয়েক পীহনখিবনি। মসিগী মতুং ইকুই কুইদনা কবো ভেল্লি পীথোকখিবনি। মর্জর এগ্রিমেন্টগী মতুংদনা হৌজিক চীং-তম খাইদোক্নদুনা নুংশিনহন্দনবা হোৎনবসু লেপত্রিবনি। মরম অসিনা হৌরক্লিবা মীওইশিংনা মণিপুরগী পুৱারী খঙগদবনি হায়খি।
সোর্স: হুইয়েন লানপাউ
পাংথোকখিবা থৌরম অদুগী You Tube লিঙ্কস —


text:
কমর্স অমসুং ইন্দস্ত্রী মন্ত্রালয়
শ্রী পিয়ুশ গোয়লনা ‘প্রারম্ভঃ স্তার্ত-অপ ইন্দিয়া ইন্তর্নেস্নেল সম্মিৎ’ হৌদোকখ্রে
ভারতকী স্তার্ত-অপ ইকোসীস্তেম অসিনা হৌখিবা চহি ৫দা মশক থোক্না চাউখৎপা ঙম্লেঃ শ্রী গোয়ল
স্তার্ত-অপ লিশিং ৪১ হেনবনা সরকারগা লোয়ননা রেজিস্তর তৌদুনা লৈরে
সম্মিৎ অসি য়ুম্লোন্নবনা হান্না হায়বা পোলিসী অসিবু থবক ওইনা তাকপনি
Posted On:
15 JAN 2021 3:44PM by PIB Imphal
নুমিৎ নিনি চত্থগদবা ‘প্রারম্ভ’, স্তার্ত-অপ ইন্দিয়া ইন্তর্নেস্নেল সম্মিৎ অসি ঙসি নই-দিল্লীদা বি.আই.এম.এস.তি.ই.সি. (বে ওফ বেঙ্গোল ইনিসিএতিব ফোর মলতি সেক্তোরেল তেক্নিকেল অমসুং ইকোনোমিক কো-ওপরেসন)গী মেম্বর লৈবাকশিংনা হৌদোকপগী থৌরম অসিদা শরুক য়াদুনা হৌদোকখ্রে। সম্মিৎ অসি কম্মর্স অমসুং ইন্দস্ত্রী মন্ত্রালয়গী প্রোমোসন ওফ ইন্দস্ত্রী অমসুং ইন্তর্নেল ত্রেদ বিভাগনা প্রধান মন্ত্রী, শ্রী নরেন্দ্র মোদীনা ওগস্ত, ২০১৮দা কাথমন্দুদা পাংথোকখিবা ৪শুবা বি.আই.এম.এস.তি.ই.সি. সম্মিত্তা লাউথোকখিবা অদুগী মখা তারকপা ওইনা শিনবনি।
সম্মিৎ অসি হৌদোক্লে হায়না লাউথোক্লদুনা, রেলৱেজ, কম্মর্স অমসুং ইন্দস্ত্রী, কঞ্জ্যুমর এফিয়র্স অমসুং ফুদ অমসুং পব্লিক দিস্ত্রিব্যুসনগী মন্ত্রী, শ্রী পিয়ুশ গোয়লনা হায়খিবদা সম্মিৎ অসি মেম্বর লৈবাকশিংগী মরক্তা তেংবাংনবগী মরী হেন্না ফগৎহন্নবা য়ুম্লোন্নবনা হান্না হায়বা পোলিসী অসিবু থবক ওইনা তাকপগী থৌওংনি হায়খি। মসিগী সম্মিৎ অসিনা স্তার্ত-অপ মালেমগী তোঙান-তোঙানবা থৌওংশিং উত্তুনা অনৌবা মতম অমা হৌদোক্লগনি হায়বগী থাজবা থম্মি হায়খি। মহাক্না হায়খিবদা ভারতকী স্তার্ত-অপ ইকোসীস্তেম অসিনা স্তার্ত-অপ ইন্দিয়া হেদোকখিবগী মতুংগী হৌখিবা চহি ৫ অসিদা মশক থোক্না চাউখৎপা ঙমখ্রে হায়খি। মন্ত্রীনা বি.আই.এম.এস.তি.ই.সি.গী মেম্বর লৈবাকশিংগী মরক্তা সেক্তর অসিগী মতাংদা তেংবাংনবা অসিনা স্তার্ত-অপশিংবু অনৌবা মহৌশা অসিগী অনৌবা ভারত, অনৌবা মালেম, অনৌবা কৈরোল-লৈকাইগী মমাংদা পুখৎলগনি হায়খি।
শ্রী গোয়লনা স্তার্ত-অপশিং অসিনা ৱাখল্লোন লৈ, থৱাই য়াওবগী মওং উৎলি অমসুং অনৌবা থৌওং পাংথোকপা ঙম্মি অমসুং মসিনা মরম ওইদুনা লাইচৎ অসিগী মনুংদা সম্মিৎ পাংথোকপগী মতম অসি চপ চারে হায়খি। সম্মিৎ অসিনা অনৌবা পান্দমগী মাইকৈদা থাজবা অমসুং পুক্নিং থৌগৎপগী ইথিলগা লোয়ননা অনৌবা খোঙচৎ অমগীদমক্তা খোঙশানবগী থৌওং ওইরগনি হায়বগী থাজবা ফোংদোকখি। “সরকার অমসুং কারবারগী মরক্তা খুৎশম্নবগী থৌওংশিংদগী হেন্দোক্তুনা সম্মিৎ অসিনা স্তার্ত-অপ মশেলনা ৱাখল্লোন কয়া লান্নদুনা অমসুং নহা ওইরিবা মীওইশিংনা ৱারোইশিন পুরক্নবা পুন্না হোৎনমিন্নদুনা লমদম অসিদা য়াইফবা অমসুং শাহৌ লৌবগী ফিভম লৈহন্নবা খুৎশম্নবগী থৌওং শোইদনা লৈহল্লগনি”, হায়না মহাক্না মখা তানা হায়খি।
শ্রী গোয়লনা ঙসিগী মতমগী নহাশিং অসিনা ওন্তোপ্রিনর ওইনিংবগী ইথিল উত্তুনা মখোয় অসি থবক থিবা মীওই নত্তে, তৌবতবু থবক লৈহনবা মীওইনি হায়বগী ৱাখল্লোন চেনবা অসিদা নুংঙাইবা ফাওই হায়না ফোংদোকখি। ভারত্তা হৌজিক হৌজিক সরকারদা রেজিস্তর তৌদুনা লৈরবা স্তার্ত-অপ ৪১,০০০ হেন্না লৈরে অমসুং মখোয়শিং অসিগী মরক্তগী কয়া অমদি গ্রাসরুতকী থাক্তা থবক তৌদুনা নীংথিবা থবক-থৌওং কয়া পাংথোক্লি। মন্ত্রীনা হায়খিবদা মহাক্না কেন্দ্রদা ভারতকী স্তার্ত-অপশিং অসিবু মখোয়গী অঙনবা থাক্তা পুক্নিং থৌগত্তুনা শৌগৎপীনবা হায়দুনা লাক্লি অমসুং হৌজিক্তি ভারতকী শেল থাদবা মীওইশিং অমসুং কেন্দ্রদসু বি.আই.এম.এস.তি.ই.সি.গী স্তার্ত-অপশিং অসিদা মিৎয়েং চঙদুনা মখোয়বু লমজিং লমতাকপীদুনা মখোয়বু শৌগৎপীয়ু হায়রগনি হায়খি।
মন্ত্রীনা ভারতনা বি.আই.এম.এস.তি.ই.সি.গী লৈবাকশিংগা লোয়ননা কোবিদকী লাইচৎকী মতুংদদি মমাংদা অমুক্তা লৌখিদ্রিবা মওংদা শোইদনা শাহৌ লৌরগনি অমসুং চাউখৎ-খোঙথাংগী মালেমগী মফম অমা হৌদোক্লগনি হায়বগী থাজবা লৈরে হায়না ফোংদোকখি। মহাক্না হায়খিবদা প্রধান মন্ত্রী, শ্রী নরেন্দ্র মোদীনা ঐখোয়গী স্তার্ত-অপশিং অসিদা পুক্নিং থৌগৎলিবা অমসুং অনৌবা থৌওং, পোত্থোক পুথোকপগী মওং অমসুং ইন্তর্প্রাইসনা থল্লবা ইকোসীস্তেম অমা শেম্নবা হোৎনরিবা অসিনা থাজবা ৱাখল্লোন অমসুং তৌবা ঙম্বগী মতিকনা স্তার্ত-অপশিং অসিগী তুংদা লাক্কদৌরিবা মতমশিংদা পাঙ্গল অমসুং থৌনা হাপ্পগী ফিভম অমা ওইহন্নবা বেত্তরী অমা ওইনা শোইদনা থবক তৌগনি হায়না হায়খি। মহাক্না হায়খিবদা স্কিল দিভেলপমেন্ত অসিসু ওন্তোপ্রিনরশিপকী ইথিল লৈহনবা অমসুং ঐখোয়গী ওন্তোপ্রিনরশিং অসিবু মশাদা থাজবা লৈহনবদা অচৌবা থৌদাং লৌগদবা য়াম্না মরু ওইবা লম অমনি হায়খি। মহাক্না মখা তানা হায়খিবদা, মহাক্না ভারতকী শেল-থাদবশিংদা থৌওং অসিদা হেন্না শরুক য়াদুনা স্তার্ত-অপশিং অসিবু ঐখোয়গী তুংদা লৈরক্কদৌরিবা চাউখৎপা শেন্মিৎলোনগী য়ুম্বী অমা ওইহন্নবা খোঙফম চেৎলি হায়বসি মালেমদা তসেংনা উৎসি হায়না মখোয়শিংদা পুক্নিং থৌগৎপা পাম্মি হায়খি। মহাক্না বি.আই.এম.এস.তি.ই.সি.গী লৈবাকশিংনা অপুনবগী খোঙফম চেৎপগী থৌওং উৎলিবা অসিনা অতোপ্পা লৈবাক খুদিংমক্তসু স্তার্ত-অপশিংগী পুক্নিং থৌগৎকনি হায়খি। খুৎশম্নবগী থৌওংশিন অসিদা চাউখৎপগী মতিক য়াম্না লৈ, মরমদি পুল্লবা মতুংদা ঐখোয়না নহা ওইরিবা মীওইশিংনা অমত্তা ওইনা পুল্লক্তুনা অনৌবা ৱাখল্লোন, অনৌবা থৌওং পাংথোরকপগী থৌওং কয়া উবা ফংগনি হায়না মহাক্না ফোংদোকখি। স্তার্ত-অপ মশেল খুৎশম্নবা অসিনা মথক্তা পনখ্রিবা অসিগুম্না চাউখৎপা কয়া পুরকপা য়াবগী মতিক লৈ হায়নসু মহাক্না ফোংদোকখি।
থৌরম অসিদা ৱা ঙাংবদা, সিবিল এভিএসন অমসুং হাউসিং অমসুং অর্বান এফিয়র্সকী রাজ্য মন্ত্রী (আই./সি.), শ্রী হর্দীপ সিংহ পুরিনা স্তার্ত-অপ ইন্দিয়াগী খোঙথাং অসিনা কেন্দ্র অমসুং রাজ্যগী মন্ত্রালয়শিংবু স্তার্ত-অপশিং অসি তেংবাংনবা নীংথিজনা শেম-শারবা স্কিম কয়া অমা পুথোরক্নবা অঙকপা ফংবা নিকহনখি হায়না ফোংদোকখি। সম্মিৎ অসিনা স্তার্ত-অপশিং অসিনা মখোয় মশেলদগী অফবা থৌওং কয়া তম্নদুনা মদুগী কান্নবা লৌবা ঙম্নগনি হায়বগী থাজবা থম্মি হায়না মহাক্না ফোংদোকখি। মহাক্না স্তার্ত-অপশিংবু মতিক চানা শৌগৎনবা সরকারনা খোঙফম চেৎনা লৈরিবা অসিগী মতাংদসু পনখি।
কম্মর্স অমসুং ইন্দস্ত্রীগী রাজ্য মন্ত্রী, শ্রী ওম প্রকাশনা হায়খিবদা সরকার অসিনা স্তার্ত-অপশিং অসিনা শাহৌ লৌবা অমসুং চাউখৎপা ঙম্নবা মতিক চাবা অকোয়বা অমা শেম্নবা খোঙফম চেৎলি অমসুং হীরম অসিগা মরী লৈননা তোঙান-তোঙানবা শেমদোকপগী থৌওং কয়া অমসু পাংথোকখ্রে হায়খি। আত্মানির্ভর ভারত অসি স্তার্ত-অপ ইকোসীস্তেমগা মপুং ফানা মরী লৈনৈ হায়নসু মহাক্না হায়খি। সম্মিৎ অসি স্তার্ত-অপশিংনা অমত্তা ওইনা লাক্তুনা, খুৎশম্নদুনা, পুন্না চাউখৎমিন্নবা য়াবগী য়াম্না ফবা খুদোংচাবা অমনি হায়না মন্ত্রীনা ফোংদোকখি।
বি.আই.এম.এস.তি.ই.সি.গী সেক্রেতরী জেনেরেল, হিস এক্সেলেন্সী, শ্রী তেঞ্জিন লেকফেলনা সম্মিৎ অসিনা লুচিংবা, শেল থাদবা, স্কোলর, পোলিসী শেম্বা মীওই, স্তার্ত-অপ ইন্নোভেতর অমসুং ওন্তোপ্রিনর্শিংবু অমত্তা ওইনা পুরক্লে হায়খি। মীওইবা খুন্নাইনা করিগুম্বা খুদোংথিবা হেক-হেক নঙবা মতমদা, মীওইবগী পুকশেল শেঙবা অমসুং নীংহন্নবা লৈতবগী মগুন অসিনা খুদোংচাদবশিং অদুবু মাইথীবা পীবা ঙম্নবা মালেমদা তেংবাংদুনা লাক্লি হায়খি। শেন্মিৎলোন, থবক, পুন্সি-মহিং, কারবার, ত্রেদ অমসুং কম্মর্স অসি কোবিদ লাইচৎ অসিনা য়াম্না শোকহল্লে, অদুবু স্তার্ত-অপশিং অসিনা অনৌবা থৌওং পাংথোকপা ঙম্বা অমসুং শিংনবা অমা হেক্তগী অথুবা ৱারোইশিন পুরকপা ঙম্বগী মওং-মতৌ অসিনা ঐখোয়দা থাজবা পীরি হায়না মহাক্না হায়খি। মহাক্না মেম্বর লৈবাকশিংদা পোলিসীগী তেংবাং পীদুনা স্তার্ত-অপশিং অসিবু তেংবাংনবা অমত্তা ওইনা পুল্লসি হায়খি। অসিগুম্বা কনক্লেবশিং স্তার্ত-অপশিংদা তেংবাংনবা চহি খুদিংগী শিনগদবনি হায়না মহাক্না ফোংদোকখি। মহাক্না বি.আই.এম.এস.তি.ই.সি.গী সেক্রেতরিএত্তা স্তার্ত-অপকী হব অমা শানবগী ৱাফমসু হৌদোকখি।
থৌরম হৌদোকপগী সেসন্দা পীপল্স রীপব্লিক ওফ বঙ্গলাদেশ সরকারগী ইনফোর্মেসন অমসুং কম্ম্যুনিকেসন তেক্নোলোজীগী রাজ্য মন্ত্রী, ঐচ.ই. শ্রী জুনাইদ অহমদ পালক; ভুতানগী রোয়াল গভর্নমেন্তকী ইকোনোমিক এফিয়র্সকী মন্ত্রী, ঐচ.ই. শ্রী ল্যোনপোলোকনাথ শর্মা; ফেদেরেল দেমোক্রেতিক রীপব্লিক ওফ নেপালগী ইন্দস্ত্রী, কম্মর্স অমসুং সপ্লাইগী মন্ত্রী, ঐচ.ই. শ্রী লেখরাজ ভত্তা; কিংদম ওফ থাইলেন্দ সরকারগী নেস্নেল ইন্নোভেসন এজেন্সীগী একজেক্যুতিব দাইরেক্ত, ঐচ.ই. দাঃ পুন-আর্গ চাইরাত্না অমসুং দি.পি.আই.আই.তি.গী সেক্রেতরী, দাঃ গুরুপ্রসাদ মোহাপাত্রাসু ৱা ঙাংখি।
প্রধান মন্ত্রী, শ্রী নরেন্দ্র মোদীনা হয়েং নুমিদাং পুং ৫ তাবা মতমদা ভিদিও কনফরেন্সিংগী খুত্থাংদা স্তার্ত-অপশিংগা ৱারী শাদুনা সম্মিৎ অসিদা ৱা ঙংগনি। লৈবাক ২৫ হেনবা অমসুং মালেমগী ৱাঙাংলোই ২০০ হেনবনা শরুক য়াবা সম্মিৎ অসি ইং ২০১৬তা স্তার্ত-অপ ইন্দিয়া হেক হৌদোকখিবদগী ভারত সরকারনা শিনবা খ্বাইদগী চাউবা স্তার্ত-অপ ইন্দিয়া ইন্তর্নেস্নেল সম্মিৎনি। সম্মিৎ অসিদা সেসন ২৪ লৈদুনা মালেম শিনবা থুংনা লৈরিবা লৈবাকশিংগী মরক্তা লৈনরিবা মরী হেনগৎহনবদা মিৎয়েং চঙদুনা লৈবাকশিং অসিনা পুন্দুনা স্তার্ত-অপ ইকোসীস্তেম অসিবু শেমগত্তুনা মপাঙ্গল কনখৎহন্নবা থৌওং কয়া পাংথোক্কনি।
*****
(Release ID: 1688862)
Visitor Counter : 33


text:
প্রধান মন্ত্রী, শ্রী নরেন্দ্র মোদীনা অসমগী মুখ্য মন্ত্রী, শ্রী সর্বানন্দা সোনোৱালগা রাজ্য অসিগী মফম খরদা য়ুহা হাবগী মতাংদা ৱারী শাখ্রে।
শ্রী মোদীনা ত্বীৎ অমদা অসুম্না হায়খিঃ
“অসমগী সি.এম. শ্রী @sarbanandsonwalজীগা রাজ্য অসিগী মফম খরদা য়ুহা হাবগী মতাংদা ৱারী শাখ্রে। কেন্দ্র সরকারগী মাইকৈদগী হীরম খুদিংদা তেংবাংগনি হায়না থাজবা পীখ্রে। ঐহাক্না অসমগী মীওইশিংনা তেক্ত-কায়দনা লৈনবা থৌজাল নীজরি”।
Spoke to Assam CM Shri @sarbanandsonwal Ji regarding the earthquake in parts of the state. Assured all possible help from the Centre. I pray for the well-being of the people of Assam.— Narendra Modi (@narendramodi) April 28, 2021


text:
প্রধান মন্ত্রী শ্রী নরেন্দ্র মোদীনা মহাক্কী নুমিৎ নিনিগী বঙ্গলাদেশ খোঙচৎকী অনিশুবা নুমিৎতা তুঙিপারাদা লৈবা বঙ্গবন্ধু শৈখ মুজিবুর রাহমনগী সমাধিদা শ্রদ্ধাঞ্জলী কৎখ্রে। হায়রিবা অসি মফম অসিদা লমকোইবা মীরমগী লুচিংবা অমা নত্ত্রগা সরকারগী মকোক থোংবা অমনা বঙ্গবন্ধু সমাধি কম্প্লেক্সতা ইকাই খুম্নবা উৎপা অসি অহানবনি। প্রধান মন্ত্রী শ্রী নরেন্দ্র মোদীনা পুৱারী ওইরবা থৌরম অসি নিংশিংনবা বোকুল উ-পাম্বী থাখি। মহাক্কা ফম মান্নবা বঙ্গলাদেশকী প্রধান মন্ত্রী শৈখ হাসিনাগা লোয়ননা মহাক্কী মনাওনুপী শৈখ রেহনাশু থৌরম অসিদা শরুক য়াখি।
প্রধান মন্ত্রীনা সমাধি কম্প্লেক্সতা লৈবা লমকোইবশিংগী লাইরিক্তা সহিশু তোখি। মহাক্না অসুম্না ইখি মদুদি, “বঙ্গবন্ধুগী পুন্সিনা বঙ্গলাদেশকী মীয়ামগী মখোয়গী হক, মখোয়গী চৎনবী অমসুং ফীদম ঙাক্নবা নিংতম লানগী খুদম অমনি”।


text:
শান্ন-খোৎনবদা পীবা ভারতকী খ্বাইদগী ৱাংলবা মনা অসি ফংবদা সাইখোম মিরাবাইনা মহাক্কী টুইটরদা পীবা পাউজেলদা নুমিৎ অসি মহাক্কী খ্বাইদগী নুঙাইরবা নুমিৎনি হায়না পল্লদুনা মহাক্কী শান্নবগী খোঙচৎ অসি য়ৌনবা হোৎনবদা মতেং পীরকখিবা ইমুং মনুং, কোচ নচিংবদা হরাও নুঙাইবা ফোঙদোকখি।
ৱেটলিফ্টিং মশান্নদা কর্নম মলেশ্বরী (১৯৯৫) অমসুং নামৈরাকপম কুঞ্জরানী (১৯৯৬) কী মতুংদা মনা অসি ফংবা সাইখোম মিরাবাইনা অহুমশুবনি। মমাংগী চহীদা পদ্মশ্রী ফংখিবী মিরাবাই চনু হৌখিবা চহীদা কেজি ৪৮গী কেটাগোরীদা ৱার্লদ ৱেটলিফ্টং চেম্পিয়নসিপতা সনাগী মেদল ফংখিবগা লোয়ননা মহাকপু খেল রত্ন পীনবা খনগৎখি।
পনবা য়াই খেল রত্ন এৱার্দ ফংলবশিংদা শেলগী মনা লুপা লাখ ৭.৫ অমসুং অর্জুন এৱার্দ ফংলবশিংদা শেলগী মনা লুপা লাখ ৫ গা লোয়ননা সাইতেসন অমগা পীরি।
নুমিৎসিগী থৌরমদা শান্নরোই ২০দসু অর্জুন এৱার্দ পীদুনা ইকায় খুম্নখি। প্রেসিদেন্টনা থৌরমসিদা তেনজিং নোর্গে নেসনেল এদভেন্চর এৱার্দ, মৌলানা অবুল কালাম আজাদ ট্রোফি অমসুং রাস্ট্রিয়া খেল প্রোটসাহন পুরস্কারসু পিখি।
প্রেসিদেন্টনা দ্রোনাচার্য্য অমসুং ধ্যানচান্দ এৱার্দসু শান্নরোইশিং অসিবু তম্বী তাকপীরকখিবা কোচশিংদা খুৎশিন্নখি।
তশেংনদি স্পোর্টস্ এৱার্দ পীবগী থৌরম অসি চহী খুদিংগী ওইনা মেজোর ধ্যানচান্দগী মপোক নুমিৎ আগস্টকী তাং ২৯দা পাঙথোকপনি অদুবু হন্দক্কী চহি অসিদা জকার্টা-পালেম্বাং এসিয়ান গেমস না মরম ওইরদুনা থৌরম অসি য়ৈথরকখিবনি।মনা ফংলবা শান্নরোইশিং-
রাজিব গান্ধী খেল রত্ন – সাইখোম মিরাবাই চনু, বিরাট কোহলি
অর্জুন এৱার্দ – নীরজ চোপ্রা (এথলেটিক্স), জিনসন জোন্সন (এথলেটিক্স), হিমা দাস (এথলেটিক্স), এন সিক্কি রেদ্দি (বেদমিন্টন), সতীস কুমার (বোক্সিং), স্মৃতি মান্ধনা (ক্রিকেট), শুভঙ্কর শর্মা (গোল্ফ), মনপ্রীত সিং (হোকি), সবিতা (হোকি), কর্ণেল রবি রাথোর (পোলো), রাহী সর্নোবট (সুটিং), অঙ্কুট মিত্তল (সুটিং), স্রেয়সী সিং (সুটিং), মনিকা বত্রা (তেবল তেনিস), জি সাথিয়ান (তেবল তেনিস), রোহন বোপন্না (তেনিস), সুমিত (রেসলিং), পুজা কাদিয়ান (ৱুসু), অঙ্কুর ধামা (পারা-এথলেটিক্স), মনোজ সরকার (পারা-বেদমিন্টন)।
দ্রোণাচার্য্য এৱার্দ – আসায়া কুট্টাপ্পা (বোক্সিং), বিজয় শর্মা (ৱেটলিফ্টিং), এ শ্রিনিবাসা রাও (তেবল তেনিস), সুখদেব সিং পননু (এথলেটিক্স), ক্লারেন্স লোবো (হোকি লাইফ টাইম এচিভমেন্ট), তরক সিনহা (ক্রিকেট লাইফ টাইম এচিভমেন্ট), জিবন কুমার শর্মা (জুদো লাইফ টাইম এচিভমেন্ট), ভিআর বিদু (এথলেটিক্স লাইফ টাইম এচিভমেন্ট)।
ধ্যান চান্দ এৱার্দ – সত্যাদেব প্রসাদ (অর্চরি), ভারত কুমার শেত্রী (হোকি), বোবি অলোইসিয়াস (এথলেটিক্স), সি দাদু দাত্তরে (রেসলিং)।
Pao sing asi ga loinana atei e-pao gi damak
Lakhipuronline android app install toubiyu CLICK HERE


text:
মহৈলোয়শঙশিং মার্চকী তাং ২৯ ফাওবা থিংজিন্নবা লাউথোকখ্রে। কোরোনাভাইরাসকী লাইচৎনা মরম…
নোভেল কোরোনাভাইরাসকী মতাংদদি সরকারগী ই-পাউ তাবনা খ্বাইদগী ফরবনি। মা লেমগী তোঙান তো…
আসামগী ২০২০-২১ বজেত্ কী শম্লপ্পা পাউদম তে ক্সকী অনৌবা পোৎলুম অমত্তা য়াওদনা মার্চ ৬…
লামারগ্রামদা ৱার্লদ্ মীতৈ কনভেন্সন ২০২০ হৌদোকখ্রে। এ.পি.এস.সি গী পরিক্ষাদা মনিপুরী …
লা ক্লিবা মার্চকী তাং ৫, ২০২০ ইং লমতাগী ১০ নি পানবা শগোলশেন নুমিৎ ইনিংথৌ গম্ভীর সিং…
বরাক তম্পাক্কী শক্নাইরবা নট সংকীর্তনগী শৈশকপা হাওবম থম্বালঅঙৌ লৈখিদ্রে। মহাক …
SHAROI KHAANGBA HOUDOKKHIBAGI WARI Nahaan nong Lairemba Lairenbi mayaamna awang Ko…


text:
লখিপুরওনলাইন দিজিতেল দেস্কঃ আগস্তকী ১৩ বু আসামদা স্তেত হোলিদে লাউথোকপীনবা বরাক তম্পাক…
লখিপুরওনলাইন দিজিতেল দেস্কঃ থা অসিগী ২৩ দগী হৌদুনা জপাননা য়ুম্বু ওইদুনা প…
লখিপুরওনলাইন দিজিতেল দেস্কঃ কাছার দিস্ত্রিক এদমিনিস্ত্রেসননা এপিএসসি, ইউপ…
লখিপুরওনলাইন দিজিতেল দেস্কঃ এফবি দা শৈরেংগী লিতরেরী গ্রুপ ঈরেনবুং অমসুং ৱ…
লখিপুরওনলাইন দিজিতেল দেস্কঃ ওলিম্পিকি গেমস হৌগদবা নুমিৎ ৩নিদং ঙায়শিল্লকলে…
লখিপুরওনলাইন দিজিতেল দেস্কঃ ফুটবোল্লরশিংবু পুক্লিং থৌগৎপা ওইনা ওল ইন্দিয়…
লখিপুরওনলাইন দিজিতেল দেস্কঃ পেত্রোল, দিজেল অমসুং চাকথোংনবা গেসকী মমল হেনগ…


text:
ফমফমলাংদা লেংশিনবীরিবা জম্মু-কশ্মীরগী রাজ্যপাল শ্রীমান এন. এন. বোহরাজী, মুখ্য মন্ত্রী মহবুবা মুফতী জী, মন্ত্রী মন্দলদা ঐহাক্কী খোংলোয় শ্রীমান নিতীন গদকরীজী, দাক্তর জিতেন্দ্র সিংহজী, আর. কে. সিংহজী, জম্মু-কশ্মীরগী উপ- মুখ্য মন্ত্রী শ্রীমান কবিন্দ্র গুপ্তজী, রাজ্যগী পাৱর মিনিস্তর শ্রী সুনিল কুমার শর্মজী, বিধান সভাগী দিপুতী স্পিকর শ্রী নজীর অহমদ খানজী, পার্লিয়ামেন্তরিয়ান অমদি লৈবাক্কী শক্নাইরবা লুচীংবা দাক্তক ফারুখ অব্দুল্লাজী, পার্লিয়ামেন্তরিয়ান শ্রীমান মুজ্জফর হুসৈন বৈগজী, অমদি মফম অসিদা তিনবীরিবা শক্নাইরবা পুম্নমক অমসুং জম্মু-কশ্মীরগী ঐহাক্কী নুংশিজরবা ইচল-ইচে অমদি ইচিল-ইনাওশিং।
জম্মু-কশ্মীরদা অমুক হন্না লাক্তুনা ময়াম পুম্নমক্কা উনবগী তাঞ্জা অদু ঐহাক্না ফংজরে। হৌখিবা চহি মরি অসিদা মফম অসিদা ঐহাক্না লাকখিদবা চহি অমত্তা য়াওখিদে। শ্রীনগরদা ইচাউ থোকখিবা মতুংদা দিৱালী লাকখি, ঐহাক্না মফম অসিদা অৱা অনা তারবশিংগী মরক্তা দিৱালী পাংথোকখি। মদুদসু নত্তনা ঙমখৈদা মথৌ তৌরিবা জৱানশিংগা লোয়ননা দিৱালী পাংথোক্নবা তাঞ্জা অদু ঐহাক্না ফংজখি অমদি ঙসি রমজানগী শেংলবা থা হৌরকপা মতম অসিদসু ময়ামলক্তা শরুক য়াজরি। চৎলিবা থা অসিনা পৈগম্বর মোহম্মদ সাহেবকী শিক্ষা অমসুং মহাক্কী পাউজেল অদু নৌহৌনা নিংশীংজবগী তাঞ্জা অদু পীরি।
রমজানগী অসিগুম্লবা য়াইফরবা থা অসিদা মফম অসিদা ঐখোয়না অচৌবা মংলান অমা মপুং ফাহন্নবা অমত্তা ওইনা পুল্লরিবা অসিদা নুংঙাইবা ফাওই। ঙসি কিষনগঙ্গা হাইদ্রো ইলেক্ত্রিক প্রোজেক্ত মীয়ামদা খুৎশিন্নবগী তাঞ্জা অদু ঐহাক্না ফংজরে। খুদোং চাদবা কয়া মায়োক্নরবা মতুং প্রোজেক্ত অসি জম্মু-কশ্মীরগী দিবেলপমেন্তকী খোংচৎতা অনৌবা মায়কৈ অমা হাপচিন্নবগীদমক থৌরাং তৌরে। তাঞ্জা অসিদা ঐহাক্না ময়াম পুম্নমকপু য়াইফ-পাউজেল পীজরি। মসিনা রাজ্য অসিদা লেম পানা মৈ ফংহল্লগনি।
ইচল-ইচে অমদি ইচিল-ইনাওশিং, প্রোজেক্ত অসি ইঞ্জিনীয়ারিংগী মপা লৈত্রবা খুদম্নি। মসিবু মপুং ফানা শেমগৎপা লোইশিন্নবা মীওই কয়ানা তপস্যা তৌখি। কিষনগঙ্গাগী ঈশিংবু চিং তৌখায়দুনা তনেলগী খুত্থাংদা বান্দিপোরাগী বোনার কেনেলদা য়ৌহল্লি। প্রোজেক্ত অসিগা মরি লৈনরিবা শিন্মী খুদিংমক, ওফিসিয়েল খুদিংমক, ইঞ্জিনীয়ার খুদিংমকপু থোইদোক হেন্দোক্না থাগৎনীংঙাইনি।
হৌজিক মফম অসিদা শ্রীনগর রিং রোদ শেম্নবা উরেপ উয়ুং তম্বগী তাঞ্জা অমা ঐহাক্না ফংজখি। কিলোমীতর নিফুনিথোই শাংবা লম্বী অসিদা লুপা কোতি চামঙা হেন্না চাদিং তৌগনি। রিং রোদ অসিনা শ্রীনগরগী শহর মনুংদা গারী চিনবগী খুদোং চাদবা অদু ফনা য়াম্না হন্থহল্লগনি।
মদুগা লোয়ননা জম্মু-কশ্মীর মীয়ামগী পুন্সিদা অহোংবা পুরক্নবগীদমক রাজ্য অসিগী রিজন অহুম- কশ্মীর, জম্মু অমসুং লদাখপু চাং মান্ননা চাউখৎহনবা মথৌ তাই। মদুগী ৱাখল্লোন অদুগা লোইননা চহি অনি মখায়গী মমাংদা লুপা কোতি লিশিং ৮০গী পেকেজ লাওথোকখি। তেনখ্রবা মতম অসিগী মনুংদা চাউরাক্না লুপা কোতি লিশিং হুমফু হুমদোইগী প্রোজেক্তা অয়াবা পীখিবা অমদি লুপা কোতি লিশিং ২০ হেন্না চাদিং তৌখিবা অসিদা ঐহাক অপেনবা ফাওই। শেনফম অসিনা জম্মু-কশ্মীরদা আই আই তি শেমগৎ শাগৎপগী থবক, আই আই এম শেমগৎ শাগৎপগী থবক, এম্স অনি শেমগৎ শাগৎপগী থবক, প্রাইমারী হেল্থ সেন্তরদগী হৌরগা দিস্ত্রিক হোস্পিতালশিংবু মোর্দনাইজ তৌবগী থবক চত্থরি।
অনৌবা নেস্নেল হাইৱে, ওলৱেদর রোদ, অনৌবা তনেলশিং, পাৱর ত্রান্সমিসন অমদি দিস্ত্রিব্যুসন লাইন, পাৎ অমসুং তুরেল কনবগী থবক, লৌমীশিংগীদমক স্কিমশিং, কোল্দ স্তোরেজ, ৱেয়রহাউজিং, নহাশিংবু থবক পীনবা থৌরম অসিগুম্বা অনৌবা ইনিসিয়েতিব কয়া পুদুনা চৎলি।
মরূপশিং, জম্মু-কশ্মীরদা তুরেল কয়া লৈরি, মফম অসিদা হাইদ্রো পাৱর মরাং কাইনা ফংবা ঙমগনি। মসিনা লমদম অসি খক্তগী নত্তনা লৈবাক অসিগীদমক মৈ পুথোকপা ঙমগনি। ৱাখল্লোন অসিগা লোয়ননা হৌখিবা চহি মরিদগী মফম অসিদা ঐখোয়না তোঙান তোঙানবা প্রোজেক্তশিংদা থবক চত্থরি। কিস্তবারদা লুপা কোতি ৮০০০ হেন্না থাদদুনা শেমগৎকদৌরিবা হাইদ্রো পাৱর প্লান্ত অসি অথুবা মতমদা থবক হৌরগনি।
জম্মু-কশ্মীরগী ইমুং খুদিংদা অয়েৎ অপন য়াওদনা মৈ ফংহন্নবগীদমক লেপ্পা লৈতনা হোৎনরি। স্মার্ত গ্রিদ অমদি স্মার্ত মিতরগুম্বা এদভান্স তেক্নোলোজী শিজিন্নরি। স্ত্রীত লাইৎশিং মোর্দনাইজ তৌবগী থবক চত্থরি। জম্মু-কশ্মীরগী খুঙ্গংশিংদগী হৌরগা শহরশিং ফাওবা মৈ ঙালহন্নবগীদমক রাজ্যগী পাৱর দিস্ত্রীব্যুসন সিস্তেম ফগৎহন্নবা চাউরাক্না লুপা কোতি লিশিং ৪ চাদিং তৌরে।
মরূপশিং, খুঙ্গং অমসুং য়ুমথোং খুদিংদা মৈ ফংহনবা অদু খক্তা নত্তে। মৈ ফংলবা ইমুংশিং অদুদা মৈগী বিলনা পোৎলুম ওইদনবা খোংথাংসু লৌখৎলি। উজালা স্কিমগী মখাদা জম্মু-কশ্মীরদসু এল ই দি বল্ব লাখ ৭৮ হেন্না য়েন্থোকখ্রে। মদুনা মফম অসিগী মীয়াম্বু মৈগী বিলদা চহি খুদিংগী চাউরাক্না লুপা কোতি ৪০০ হেন্না কনবা ঙমহল্লে। হৌজিক্তি সৌভাগ্য স্কিমগী খুত্থাংদা মৈ ফংদ্রিবা জম্মু-কশ্মীরগী ইমুং খুদিংদা লেম্না মৈগী কনেক্সন ফংহনবগী থবক চত্থরি।
মরূপশিং, তুরিজম অসি জম্মু-কশ্মীরগী দিবেলপমেন্তা খ্বাইদগী চাউবা পাম্বৈ অমনি হায়বা চহি কয়াগী মমংদগী ঐখোয়না উদুনা লাক্লে। শেল য়াম্না পুথোক্তনা থবক য়াম্না পীবা ঙম্বা সেক্তর অসিনা জম্মু-কশ্মীরগী লাইবক লেপ্লি। অদুবু হৌজিক্তি সেক্তর অসি থাইনগী অরিবা মওং মতৌ অদুদা মায় পাকপা ঙমদ্রে। ঙসিগী লমকোয়বশিংনা অনৌবা খুদোংচাবশিং পাম্লি। মখায়না মফম অমদগী অতোপ্পা মফম অমদা চৎনবগীদমক পুং কয়া ঙায়দুনা লৈবা পামদে, মখোয়না লম্বীদা পন্থদুনা লৈবা পাম্দে, মখোয়না মতম পুম্নমক্তা ইলেক্ত্রেসিতী পাম্মী। মখোয় লু নানবা পাম্মী, মখোয়না অফবা এয়র সর্বিস পাম্মি।
তুরিজমগীদমক মথৌ তাবা মোর্দন ইকোসিস্তেম অদু পুক্নিংদা থমদুনা ঐখোয়গী সরকার অসিনা তোঙান তোঙানবা স্কিমশিদা থবক পায়খৎলি। ইকোসিস্তেম অসি চেৎলিবা মখৈ জম্মু-কশ্মীরদা লমকোইবা মীগী মশিং হেঙ্গৎলক্কনি, মদুদসু নত্তনা জম্মু-কশ্মীরগী নহাশিংবু থবক ফংজনবা অনৌবা খুদোংচাবাসু ফংলগনি।
মরূপশিং, চাউরাক্না লুপা কোতি লিশিং ২ চংনা দিবেলপমেন্ত ওথোরিতিজ ১২, তুরিজম সর্ক্যুৎ ৩, তুরিস্ত ভিলেজ ৫০ শেমগৎ শাগৎপগী থবক চত্থরগনি। অদুবু মমাংদা ঐহাক্না হান্ননা হায়খিবা অদুনি, তুরিজমগা লোয়ননা মদুগী ইকোসিস্তেম পুম্নমক চেৎনা থম্বা মথৌ তাই।
ইকোসিস্তেম অসিগী খ্বাইদগী চাউবা য়ুমফমদি কনেক্তিবিতীনি। মদুনা মরম ওইরগা জম্মু-কশ্মীরদা কনেক্তিবিতীগীদমক অৱাংবা থাক্তা কন্না হোৎনরি। চাউরাক্না রাজ্য অসিদা পীরিবা পেকেজকী তঙ্খাই অমদি রোদ সেক্তরদা চাদিং তৌরি।
মফম অসিদা লাক্ত্রিঙৈ মমাংদা ঐহাক্না লৈবাক অসিগী খ্বাইদগী শাংবা জোজিলা তনেল শেম্বগী থবক হৌদোকখি। তনেল অসিনা জম্মু-কশ্মীর দিবেলপমেন্তকী অনৌবা ৱারী অমা ইরগনি। কনেক্তিবিতী হেঙ্গৎপনা অদোমগী খুদোংচাদবশিং অদু হন্থহল্লগনি।
শ্রীনগরদা শেমগদৌরিবা রিং রোদ ওইগেরা, শ্রীনগর-শোপিয়া-কাজীগুন্দ নেস্নেল হাইৱে ওইগেরা নত্রগা চেনানী-সুধমহাদেব-গোহা রোদ ওইগেরা, মসি শেম্বা লোইরবা মতম অদুদা ময়াম পুম্নমক্কী মতমসু য়াম্না চংলরোই অমসুং অদোমগী রিসোর্সশিং মাংবগী চাংসু হন্থরগনি। উন তারকপা মতমদা লম্বী ফাওনদবা মফমশিং অদুসু শম্নহল্লে, মখোয়গীদমক হেলিকোপ্তর সর্বিস ফংহল্লে। শ্রীনগর অমসুং জম্মু শহরবু স্মার্ত সিতী ওইহন্নবা থবকসু চংশিল্লি।
শহরশিংদা থক্নবা ঈশিং ফংহনবা অমদি সীৱেজকী ফিভম ফগৎহন্নবা অমৃত য়োজনাগী মখাদা চাউরাক্না লুপা কোতি চামঙা কায়থোক্কদৌরি। অনৌবা খুদোংচাবশিং ফংলগনি, অনৌবা লম্বীশিং লৈরগনি, অদু ওইবা তারগদি অদোমগী পুন্সিদসু খোদোংচাবা কয়া ফংলগনি।
ইচল-ইচে অমসুং ইচিল-ইনাওশিং, খুঙ্গং অমসুং শহরশিংবু স্মার্ত ওইহন্নবা ৱাফম পল্লকপা মতমদা লু নানবা অসি মদুগী তঙায় ফদ্রবা শরুক অমা ওইরকই। জম্মু-কশ্মীরগী মীয়াম্নসু কেম্পেন অসি মপুং ফানা চত্থবদা ঐহাক নুংঙাইবা ফাওই।
মরূপশিং, য়াম্না লুরিবা ৱাফম অমদা পি দি পি-বি জে পিগী চুংশিন্নবা সরকার অমসুং কেন্দ্র সরকারনা পুন্না থবক তৌমিন্নরি। ঙমখৈ ৱাংমগী ফিভম অদুদা তৌফম খঙদদুনা মফম অসিদা লাক্লিবা মীওইশিং, মফম অদুগী খুদোংচাদবশিং অদুনা মরম ওইদুনা ময়ুম থাদোক্লবা মখোয়শিং অদু নৌনা খুন্দা লৈতাহন্নবা চাউরাক্না লুপা কোতি লিশিং অহুম চাদিং তৌরি।
ইচল-ইচে অমসুং ইচিল-ইনাওশিং, জম্মু-কশ্মীরগী নহাশিংবু মহৈ মশিং অমদি থবক্কী খুদোং চাবা পীনবা মরুওইবা খোংথাং কয়া পায়খৎলি। রাজ্য সরকারগা লোয়ননা অনৌবা স্কিম কয়া অমা চত্থরি। হিমায়ৎ স্কিমগী মখাদা মফম অসিগী নহা লাখ অমবু ত্রেন্দ তৌনবা প্রোজেক্তা থবক চত্থরি। অঙাং লিশিং ১৬ হেনবনা প্রধান মন্ত্রী স্পিসিয়েল স্কোলর্শিপ স্কিমগী কান্নবা ফংলি। মখোয়বু লৈবাক অসিগী অফবা কোলেজশিং অমসুং য়ুনিবর্সিতীশিংদা অৱাংবা থাক্কী মহৈ মশিংগী খুদোং চাবা পীরি।
মফম অসিগী নহাশিংনা লৈবাক্কী অমদি মীরৈবাক্কী সেক্যুরিতীদা কান্নবা পীবা ঙম্নবা অনৌবা খুদোংচাবশিং পীরি। জম্মু-কশ্মীর পুলিসপু হেন্না মপাঙ্গল কনখৎহন্নবা ইন্দিয়ন রিজর্ব বতালিয়ন ৫ লিংখৎপদা অয়াবা পীখ্রে।
মরূপশিং, শক্তি কয়া অমনা জম্মু-কশ্মীর অসি চাউখৎহনবা, মফম অসিগী মীয়াম তংদু লৈতানা লৈহনবা পাম্দে, অদুবু মরূপশিং, ঐখোয়না অসিগুম্লবা মীরমগী শক্তিশিং অসি পাউখুম পীদুনা মাংলোমদা লেপ্তনা চংশিবা তাই।
মফম অসিদা লৈরিবা মুফতিজীনা লুচিংবা পি দি পি-বি জে পিগী চুংশিন্নবা সরকার অমদি কেন্দ্রগী এন দি এ সরকারনা মীরমগী ফত্তবা ৱা লৌদুনা মশামক্কী শেংলবা লমদম অসিদা খুৎ থারিবা অদুগুম্লবা লান্না চৎখ্রবা নহাশিং অদুবু মহৌশাগী ফিভমদা হনজিলহন্নবা লেপ্পা লৈতনা হোৎনরি।
ইচল-ইচে অমসুং ইচিল-ইনাওশিং, ঐহাক্না অমুক হন্না হায়রিবা অসিনি, হৌখিবা চহিদা ঐহাক্না গুরেজদা জৱানশিংগা লোয়ননা দিৱালী পাংথোকখি, চহি অসিদনা রমজানগী তাঞ্জা অসিদা ময়ামগী মরক্তা শরুক য়ারি।
ন্যু ইন্দিয়াগা লোয়ননা ন্যু জম্মু-কশ্মীরনা হোংলক্লিবা ভারতকী দিবেলপমেন্তকী ৱারীবু হেন্না চেৎশিলহল্লগনি হায়বা ঐহাক্না থাজবা থম্লি। ৱাখল্লোন অসিগা লোয়ননা সেথা-সেথা শুক্রিয়া, অজ দীয়ু ইজাজৎ, খুদাই থই নব খোশৎ খুশহাল
থাগৎচরি।


text:
আসামগী মুখ্যমন্ত্রী সর্বানন্দ সোনোৱালনা বরাক তুরেলগী মথক্তা শাবা আরসিসি ব্রিজ নম্বর ১/১ বরাক থোং মার্চ তাং ২ থাংজা নুমিত্তা হৌনবী মতুং ইন্না মীয়ামদা খুৎশিন্নখ্রে। এনএলসিপিআরগী মখাদা শিলচর-কুম্ভিরগ্রাম লম্বীগী হান্নগী শিলচর সরদঘাট থোংগা হেক থংননা নেসনেল হাইৱে-৩৭ লম্বীগা ফাওনরিবা থোং অসি অয়ুক্কী পুং রোম তাবা মতমদা মুখ্যমন্ত্রীনা রিবোন কক্তুনা ইনাগুরেত তৌখি। থোং অসিনা হান্নগী ফিভম ফত্রবা সদরঘাট থোংগী মহুৎ শিনগদৌরিবনি। থৌরমদা ঙায়োকলোইশঙ, এক্সাইস অমসুং উমংলোইশঙ মন্ত্রী পরীমল সুক্লবৈদ্য; শিলচরগী এমপি শ্রীমতি সুস্মি
তা দেব; শিলচরগী এমএলএ শ্রী দিলিপ কুমার পাল; উধারবন্দগী এমএলএ মীহির কান্তি সোম; কাটিগোরাগী এমএলএ শ্রী অমর চাঁদ জৈন; সোনাইগী এমএলএ আমিনুল হোক লস্কর; লখিপুরগী এমএলএ শ্রী রাজদীপ গোৱালা; কাছার জিলাগী দিসি লয়া মাদুরী নচিংবা অখন্নবা মীওই কয়ানা থৌরমদা শরুক য়াখি। মতুংদা মুখ্যমন্ত্রীনা শিলচর দিস্ট্রিক্ট লাইব্রেরীগী অনৌবা ওদিটোরিয়াম, পুলিস গ্রাউন্দা স্পোর্টস্ স্টেদিয়াম, আসাম ইউনিভার্সিটিদা স্বামী বীবেকানন্দগী মীংদা বরাক তম্পাক্কী ওইনা কলচারেল রিসার্স সেন্টর, ইটখোলা ঘাটতা দুধপাতিল শিলচর ফাওনগদবা থোং অমগী লোয়ননা মতম কুইনদগী মীয়ামনা খৌরাংনা ঙাইরক্লবা মিনি সেক্রেটারিয়েত অমগীসু যাত্রা হুনবিখি। কাইনথংদা মুখ্যমন্ত্রী শ্রী সোনোৱাল সিলচর পুলিস পেরেদ গ্রাউন্দা পাঙথোকপা মীয়ামগী ওইবা মীফম অমদা শরুক য়াখি।
পাউশিং অসিগা লোয়ননা অতৈ পাউগী দমক গুগল্ প্লে স্টোরদগী ইন্সটোল তৌবিউ Lakhipuronline android app


text:
প্রধান মন্ত্রী, শ্রী নরেন্দ্র মোদীনা মে ২৮, ২০২১দা নোংচুপ বেঙ্গোল অমসুং ওরিশাদা চৎকনি। মহাক্না লুচিংদুনা রাজ্য অনিদা সাইক্লোন য়াসনা থোকহনখিবা অমাঙ-অতা য়েংশিনবগী মীফমসু ফমগনি। প্রধান মন্ত্রীনা সাইক্লোন য়াসনা শোকহনখ্রবা রাজ্য অনি অসিগী মফমশিংসু নোংথক্তগী য়েংশিনগনি।
রাস্ত্রপতি শবকৎ মির্জিয়োয়েবনা ইলেক্সনদা মাই পাক্লকপদা প্রধান মন্ত্রী শ্রী নরেন্দ্র মোদীনা নুংঙাইবা ফোংদোকখ্রে৷
ত্বীত অমদা, প্রধান মন্ত্রীনা হায়খি;
"রাস্ত্রপতি শবকৎ মির্জোয়োয়েবনা ইলেক্সনদা মাই পাক্লকপদা থমোই-শেংনা নুংঙাইবা ফোংদোকচরি৷ ভারত-উজবেকিস্তান স্ত্রাতিজিক পার্তনরশিপ অসিনা অদোমগী অনিশুবা তর্মদা হেন্না মপাঙ্গল লৈহল্লগনি হায়না ঐনা থাজৈ৷ অদোমদা অমসুং উজবেকিস্তানগী প্রজাদা ঐগী য়াইফ-মঙ্গোলশিং পীজরি৷"
Heartiest congratulations to President Shavkat Mirziyoyev on his victory in the election. I am confident that India-Uzbekistan strategic partnership will continue to strengthen in your second term. My best wishes to you and the friendly people of Uzbekistan.@president_uz— Narendra Modi (@narendramodi) October 25, 2021


text:
প্রধান মন্ত্রী, শ্রী নরেন্দ্র মোদীনা হৌখিবা মতম খরা অসিদা রেলৱেজগী ইনফ্রাস্ত্রকচর অসি শেমগৎপদা লাকপা অহোংবশিং অসিগী মরুওইবা হায়খ্রে। মসিগী অহোংবা অসিনা ইন্দিয়ন রেলৱেজতা মতমগা চুনবা মওংদা মমাংদা অমুক্তা তৌখিদ্রিবা খুমাং চাওশিনবা লোমদা চংশিল্লি। শ্রী মোদীনা লৈবাক অসিগী তোঙানবা মফম কয়া অমদগী ত্রেন নিপাল গুজরাতকী কেবদিয়া ফাওবা শম্ননবা লমথাখ্রবা মতুংদা ৱা ঙাংখি অমসুং ভিদিও কনফরেন্সকী খুত্থাংদা রেলৱেজগা মরী লৈনবা প্রোজেক্ত কয়া অমা স্তেত অসিদা হৌদোকখি।
প্রধান মন্ত্রীনা হায় মদুদি মমাংদা লৈরম্বা পান্দম অসি হান্ননা লৈরিবা ইনফ্রাস্ত্রকচর অসিনা য়াননবা চৎপা অসিনি অমসুং অনৌবা ৱাখল নত্ত্রগা অনৌবা তেক্নোলোজিগী ৱাখল লৈরমদে। চংশিনল্লিবা খোঙথাং অসি অরাইবা থবক অমদি নত্তে। হৌখিবা চহিশিংদা, থবক অসি রেলৱেজ সিস্তেম পুম্বা খুমাং চাওশিন্না ওন্থোক্নবা হোৎনখিবনি অমসুং মসি শেমজিনবদা বজেৎকী অকক্নবা লৈতে। মহাক্না হৌজিক পায়খৎলিবা প্রোজেক্ত কেবদিয়া অসিগী খুদম পীরদুনা থবক অসি মচিন লোংবা পান্দম ওইবনা হায়খিবা মতমদা লোইশিনবা ঙম্বনি হায়খি।
প্রধান মন্ত্রীনা হৌখিবা মতমশিংদগী চংশিলক্লিবা অওনবগী খুদম ওইনা পীদুনা দেদিকেতেৎ ফ্রাইত কোরিদুর অসি খুদোল তৌখি। প্রধান মন্ত্রীনা হন্দক্তা নোংপোক অমসুং নোংচুপ দেদিকেতেৎ ফ্রাইত কোরিদুর পীখি। প্রোজেক্ত অসি থবক চংশিল্লি অমসুং ২০০৬-২০১৪ মনুংদা থবক অসি চেদা ওইনা লৈখি কিলোমিতর অমা ফাওবা শেম্বা লৈখিদে। হৌজিক্তি পুন্না কিলোমিতর ১১০০ থা খরা অসিদা লোইশিনবা য়ানা লৈরে।


text:
প্রধান মন্ত্রী, শ্রী নরেন্দ্র মোদীনা ঙসি অয়ুক অঙনবদা ভিদিও কনফরেন্সকী খুৎথাংদা ধর্ম্ম অমসুং মীয়ামগী ওইবা ওর্গানাইজেসনশিংগী মীহুৎশিংগা কোবিদ-১৯গী মতাংদা খন্ন-নৈননবা উনখ্রে।
প্রধান মন্ত্রীনা হায় মদুদি হায়রিবা উনবা অসিনা লৈবাক্কী য়াইফনবগীদমক মীয়াম অমসুং সরকারগা পুন্না থবক তৌমিন্নরি হায়বগী অতোপ্পা খুদম অমনি। মহাক্না ওর্গানাইজেসনশিং অসিবু কোবিদ-১৯না পীরিবা অৱাবা অসি থেংননবা হোৎনরিবা অসিদা থাগৎপা ফোংদোকখ্রে। মহাক্না হায়খি মদুদি মীয়ামদা মতেং পীবা অসি জাৎ-বিজাৎ অমসুং ধর্ম্মগী ৱাংমদনি অমসুং ‘এক ভারত-একনিস্থা প্রয়াস’কী লারবা খুদম অমনি। লৈবাক অসিগী মফম কয়াদা লৈরিবা, মন্দিরশিং, মসজীদশিং, চর্চশিং অমসুং গুরুদ্বারাশিংদা হোস্পিতাল অমসুং আইসোলেসন সেন্তর শরুক অনি থোক্না ওইবা হেনগৎলক্লি, হায়রিবা অসি লৈত-লায়রশিংদা হিদাক লাংথক অমসুং চাননবগী মতেং পীরি, হায়না মহাক্না হায়খি।
প্রধান মন্ত্রীনা লৈবাক অসি অথুবা মতমদা ভেক্সিনেসনগী দ্রাইব তৌনবগী ৱা খন্নখি, ‘সবকো ভেক্সিন মুফ ভেক্সিন’ কেম্পেইন অসিনা কোরোনা লান্থেংনবগী চুঙ্গোই অমনি হায়না মখা তাখি। মহাক্না ধর্ম্ম অমসুং মীয়ামগী ওইবা লুচিংবশিংদা ভেক্সিনেসন অসিগী মতাংদা মীয়ামদা পাউজেল শন্দোক্তুনা অমসুং ভেক্সিন অসিগী মতাংদা তোঙা শন্দোকপা অমসুং চমম্নবা পোক্লিবা অসি কোক্ননবা সরকার অসিনা হোৎনরিবা অসিদা মতেং পাংনবা হায়খি। মহাক্না মখোয়দা মরুওইনা ভেক্সিন অসিগী মতাংদা য়াম্না ৱাংনা চিংনবা লৈবা মফমশিংদা সরকারগা পুন্না থবক তৌমিন্নবা হায়রি। হায়রিবা অসিনা ঐখোয়গী হকশেল ৱার্করশিংনা লৈবাক্কী মীপুম খুদিং য়ৌহনবদা মতেং ওইরগনি।
প্রধান মন্ত্রীনা নিং-খা তম্বগী ৭৫শুবা চহি থৌরম পাংথোকপদা লুচিংবশিংনা শরুক অমা ওইনা য়াওনবা হায়খি। মীপুম খুদিংমক ‘অজাদী কা অম্রুত মহোৎসব’কী শরুক অমা শোইদনা ওইহন্নবা মখোয়দা হায়খি। মহাক্না হায় মদুদি থৌরম অসিদা লৈবাক পুম্বা ‘ভারত জোরো অন্দোলন’গী মখাদা অমত্তা ওইনা পুনশিনবা অমসুং ‘এক ভারত স্রেস্থা ভারত’কী ইথিল উৎনবা থবক তৌগদবনি হায়খি।
উনবগী থৌরম অসিদা প্রোফেসর সলিম ইঞ্জিনিয়র, কনভেন্নর, কেন্দ্রিয়া ধর্মিক জন মোর্চা অমসুং ভাইস প্রসিদেন্ত, জমত-ই-ইস্লামি হিন্দ; মহা রিশি পীথাধীশ্বর গোস্বামী সুশিল মহারাজ, নেস্নেল কনভেন্নর, ভারতিয়া সার্ভ ধরম সনসদ, উত্তর প্রদেশ; স্বামী ওমকারান্দ সরাশ্বাতি, পীথাধীশ্বর, ওমকার ধাম, নই দিল্লী; সিংহ সহিব জিয়ানি রঞ্জিৎ সিংহ, চীফ গ্রান্থী, গুরুদ্বারা বঙ্গলা সাহিব, নই দিল্লী; দাঃ এম.দি. থোমাস, ফাউন্দর দাইরেক্তর, ইন্সতিত্যুৎ ওফ হার্মোনী অমসুং পিস স্তদীজ, নই দিল্লী; স্বামী ভীর সিংহ হিতকারি, প্রসিদেন্ত, ওল ইন্দিয়া রবিদাসিয়া ধরম সঙ্গথন; স্বামী সম্পৎ কুমার, গাল্তা পীথ, জায়পুর; আচার্য়া ভিবেক মুনি, প্রসিদেন্ত, ইন্তর্নেস্নেল মহাভির জেন মিসন, নই দিল্লী; দাঃ এ.কে.মর্চান্ত, নেস্নেল থ্রস্তি অমসুং সেক্রেতরী, লোতস তেম্পল অমসুং ইন্দিয়া বাহাই কম্ম্যুনিতী, নই দিল্লী; স্বামী শান্তমাঅন্দ, প্রসিদেন্ত, রামাকৃষ্ণ মিসন, নই দিল্লী; অমসুং সিস্তর বি.কে. আসা, ওম শান্তি রিত্রিত সেন্তর হরিয়ানা, হায়রিবশিং অসিনা শরুক য়াখি।
লুচিংবশিংনা উনবগী থৌরম অসি শিনবগীদমক থাগৎপা ফোংদোকখি অমসুং লায়চৎ অসিবু লান্থেংনবদা মহাক্না লৌখিবা লুচিংবা অমগী ফিরেপ অসিদা থাগৎপা ফোংদোকখি। মখোয়না ধর্ম্ম অমসুং মীয়ামগী ওইবা ওর্গানাইজেসন কয়া অমনা কোবিদ-১৯না পীরিবা চৈথেং অসি মায়োক্ননবা লৌরিবা থৌদাংশিংগী মরমদা ৱারী শান্নখি। মখোয়না হৌজিক চৎথরিবা ভেক্সিনেসন দ্রাইব অসিদা পাউজেল শন্দোকপদা মতেং পাংনবা অমত্তা ওইবা খোলাও লাওখি অমসুং অহুমশুবা ৱেব অসি ঙাকথোক্নবা মখোয়গী ৱাখল্লোন অমসুং অপাম্বা ফোংদোকখি।


text:
প্রধানমন্ত্রীগী লোইশঙ
ভারত-জর্মনি লুচিংবশিংগী ভিদিও-তেলিকনফরেন্স
Posted On:
06 JAN 2021 7:22PM by PIB Imphal
ঙসি প্রধান মন্ত্রী শ্রী নরেন্দ্র মোদীনা মহাক্কা ফম মান্নবা জর্মনিগী ফেদেরেল চান্সেল্লর দোক্তর এঞ্জেলা মার্কেলগা লোয়ন্না ভিদিও-তেলিকনফরেন্স অমা পাংথোকখ্রে।
য়ুরোপ অমসুং মালেমগী থাক্তা তুংকোইবা অমসুং অকনবা লুচিংবা অমা ওইনা চান্সেল্লর মার্কেলনা মতম শাংনা লৌরক্লিবা থৌদাং প্রধান মন্ত্রীনা থাগৎখি অমসুং ভারত-জর্মিনগী অচেৎপা মরুপ-মপাং ওইবা মরী চাউখৎনবা লমজিংবগীদমক মহাক থাগৎখি।
লৈবাক অনিমক্না মরুওই হায়না লৌনবা মরুওইবা ৱাফমশিং হায়বদি কোবিদ-১৯ লাইচৎ, নাকল অনিগী মরীশিং, লৈবাক অনিগী অমসুং মালেমগী ৱাফমশিং, ভারত-ই.য়ু মরীশিংগী মতাংদা লুচিংবা অনিনা খন্নখি।
ভারতনা তিকা পুথোকপগী মতাংদা প্রধান মন্ত্রীনা এঞ্জেলা মার্কেলদা পাউদমখি অমসুং মালেমগী লৈবাকশিংদা কান্নবা পীনবা লৈবাক অসিনা পাংবা য়াবা মতেং পাংগনি হায়না ভারতকী থাজবা এঞ্জেলা মার্কেলদা পীখি। জর্মনি অমসুং অতোপ্পা য়ুরোপকী লৈবাকশিংদা নৌনা লাইচৎ শন্দোরক্লিবা অসি অথুবদা লাকশিন্নবা মহাক্না মহাক্কী পাউজেলশিং পীখি।
ইন্তরনেসনেল সোলার এল্লাইন্স(আই.এস.এ) শরুক য়ানবা জর্মনিগী ৱারেপ অদু প্রধান মন্ত্রীনা তরাম্না ওকখি অমসুং কোলিএসন ফোর দিজাস্তর রিসিলিয়েন্ত ইনফ্রাস্ত্রকচর(সি দি আর আই)গী মখাদা জর্মনিগী মতেং পাংনবা মখা তানা কনখৎহন্নবা মহাক্কী অপাম্বা ফোঙদোকখি।
চৎলিবা চহি অসি ভারত অমসুং জর্মনিগী মরক্তা নাকল অনিগী মরী থম্নখিবগী চহি ৭০শুবা কুমওন অমসুং স্ত্রাতেজিক পার্তনরসিপকী চহি ২০শুবা কুমওন থোক্লে অমসুং ২০২১গী অঙনবা শরুক্তা ৬শুবা ইন্তর-গভর্নমেন্তেল কন্সলতেসন(আই.জি.সি) পাংথোকপা অমসুং মীফম অদুগী এজেন্দা অমা শেম্বা হায়না লুচিংবা অনিনা য়ানরে।
******
(Release ID: 1686687)
Visitor Counter : 48
Read this release in:
English
,
Urdu
,
Hindi
,
Marathi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam